**Ainevaldkond „Kunstiained“**

**2. kooliaste**

**1. Üldalused**

Ainevaldkonna õppeained on kunst, muusika (sh tants), tehnoloogiaõpetus, kodundus ja käsitöö.

Ainevaldkonna õppemaht II kooliastmes on:

Kunst

4. klass 1 tundi nädalas

5. klass 1 tundi nädalas

6. klass 1 tundi nädalas

Kokku teises kooliastmes 3 nädalatundi.

Muusika

4. klass 1 tundi nädalas

5. klass 1 tundi nädalas

6. klass 2 tundi nädalas

Kokku teises kooliastmes 4 nädalatundi.

Tehnoloogiaõpetus, kodundus ja käsitöö

4. klass 2 tundi nädalas

5. klass 2 tundi nädalas

6. klass 1 tundi nädalas

Kokku teises kooliastmes 5 nädalatundi.

**1.1. Kunstipädevus**

Kunstivaldkonna õppeainete õpetamise eesmärgiks kujundada õpilastes eakohane kunstipädevus: suutlikkus mõista kunstide mitmekesisust, arutleda kunsti ja muusika teemadel; väärtustada lähiümbruse, Eesti ja maailma kultuuripärandit; näha eri ajastute ja nüüdisaja kultuuri suhet; kasutada kunsti ja muusika väljendusvahendeid isiklikuks ja kollektiivseks loominguliseks tegevuseks, väärtustada enda ja kaaslaste loomingut.

Kunstivaldkonna ainete õpetamise kaudu taotletakse, et põhikooli lõpuks õpilane:

1) on omandanud loovtegevuse ja eneseväljenduse kogemusi, tunnetab enda loomingulisi võimeid ning väärtustab isikupäraseid ja keskkonnasäästlikke lahendusi;

2) kasutab loovtöödes mitmekesiseid visuaalseid ja muusikalisi väljendusvahendeid, arutleb eakohaste kultuuriliste sõnumite ja väärtushinnangute üle, oskab kujundada oma arvamust ning väljendada kunsti abil emotsioone;

3) väärtustab kultuuri ja inimese loovust, osaleb nii individuaal- kui ka koostööprojektides ning peab tähtsaks lahenduste otsimist ja loovat mõtlemist;

4) märkab kultuuritraditsioone ning maailmakultuuri mitmekesisust, mõistab muusika ja kunsti osatähtsust nüüdisaegses ühiskonnas, aktsepteerib erinevaid kultuurinähtusi;

5) väärtustab ja hoiab Eesti ning siin elavate rahvusvähemuste kultuuri, tunneb vastutust kultuuritraditsioonide säilimise eest, seostab kunsti ja kultuuri ning teaduse ja tehnoloogia arengut nii minevikus kui ka tänapäeval;

6) omab ülevaadetkunstivaldkonnaga seonduvatest elukutsest, ametitest ja edasiõppimise võimalustest.

**1.2. Ainevaldkonna kirjeldus ja valdkonnasisene lõiming**

Kunstide valdkonna aineid põhikoolis ühendab tähelepanu loovuse ja eneseväljendusoskuse arendamisele ning tervikliku maailmapildi kujundamisele. Kunstide kaudu saadakse teadmisi erinevate väljendusvahendite ja kultuuride kohta, õpitakse tundma ennast ning mõtestatakse kunstide rolli ühiskonnas.

Loomise, esitamise, teoste interpreteerimise ja analüüsimise kaudu õpitakse tundma traditsioonilisi ning nüüdisaegseid kunste, nende sisu, vorme ja tähendusi, kujundatakse mõistmist ning kriitikameelt. Arendatakse mõtlemise paindlikkust ning avatust kultuurilistele ja individuaalsetele erinevustele, mis toetab toimetulekut kiiresti muutuvas ja mitmekultuurilises maailmas.

Praktiline kunstidega tegelemine annab võimaluse arendada õpilase tundemaailma, intuitiivset ja loovat mõtlemist. Kunstidel on oluline osa igapäevaelu rikastava ning emotsionaalselt tasakaalustava harrastusena. Kunstitegevused tasakaalustavad valdavalt verbaalset ning analüütilist mõtlemist teistes õppeainetes, lisades kujundliku, sünteesiva ja intuitiivse poole. Selle tulemus on terviklik mõtlemine, mis võimaldab läheneda loovalt probleemidele ning väärtustada erinevaid lahendusi ja lahendite mitmetahulisust. Kunstidega tegelemine avaldab positiivset mõju kõikide ainete õppimisele.

Kunstiainete sisus, tegevustes ja taotlustes on ühised järgmised aspektid:

1) teadmised kunstidest (analüüs);

2) erinevate kunstide seostamine (süntees);

3) ainealane (verbaalne) keel;

4) loominguline eneseväljendus (loomine, esitamine);

5) kunstiloomingu vastuvõtmine (kommunikatsioon, kriitika);

6) oma-, kohaliku ja maailmakultuuri väärtustamine (mitmekultuurilisus);

7) kultuuriväärtuste kaitsmine (jätkusuutlikkus).

Õppesisu käsitlemisel teeb aineõpetaja valiku, arvestades, et kooliastmeti kirjeldatud õpitulemused, üld- ja valdkondlikud ning ainepädevused on saavutatavad.

**1.3. Üldpädevuste kujundamise võimalusi**

Kunstivaldkond võimaldab kujundada kõiki üldpädevusi igapäevases õppetöös nii teooria kui ka praktiliste tegevuste kaudu. Pädevustes eristatava nelja omavahel seotud komponendi – teadmiste, oskuste, väärtushoiakute ja -hinnangute – kujundamisel on kandev roll õpetajal, kes loob oma väärtushinnangute ja enesekehtestamisoskusega sobiliku õpikeskkonna ning mõjutab õpilaste väärtushinnanguid ja käitumist. Üldpädevuste kujundamisel on oluline kooli ning kodu koostöö.

**Kultuuri- ja väärtuspädevus.** Kunstivaldkonna õppeainetes rõhutatakse kultuuriteadmisi ja ühisel kultuuripärandil põhinevat kultuuriruumi õppija identiteedi osana. Tegevustes väärtustatakse individuaalset ning kultuurilist mitmekesisust. Käsitletavate teemade, analüüsitavate kunstiteoste ja -sündmuste kaudu toetatakse eetiliste ning esteetiliste väärtushoiakute kujunemist. Praktiline loominguline tegevus ja selle üle arutlemine õpetavad teadvustama kunsti ja muusikat eneseväljenduse vahendina, hindama erinevaid ideid, seisukohti ja probleemilahendusi ning austama autorsust. Kasvatatakse teadlikku ja kriitilist suhtumist kõikidesse infokanalitesse.

**Sotsiaalne ja kodanikupädevus.** Uurimuslikud ja praktilised rühmatööd, loovtööd, arutlused ja esitlused, ühismusitseerimine, ühistes kunstiprojektides ning valdkondlikes ja valdkondadeülestes õppeprojektides osalemine kujundavad koostöövalmidust ning aitavad väärtustada üksteise toetamist. Kultuurisündmustel osalemine aitab kujundada kultuurilist ühtsustunnet. Kunstiteoste üle arutledes harjuvad õpilased oma seisukohti kaitsma ning teiste arvamustest lugu pidama. Kunstiained teadvustavad inimese kui keskkonna kujundaja ja kasutaja mõju, juhtides teadlikult ning jätkusuutlikult tegutsema nii looduses kui ka inimeste loodud ruumilistes ja virtuaalsetes keskkondades.

**Enesemääratluspädevus.** Pidev tagasiside andmine ja eneseanalüüsi oskuse arendamine aitavad tundma õppida oma huve ja võimeid ning kujundada positiivset minapilti. Kultuuriliste ja sotsiaalsete teemade käsitlemine (vaadeldavad kultuurinähtused, kunstiteoste ja muusikapalade ainestik ning sõnumid jne) aitab kujundada personaalset, sotsiaalset ja kultuurilist identiteeti.

**Õpipädevus.** Kunstides kujundatakse õpipädevust eriilmeliste ülesannete, õppemeetodite ja töövormide kaudu, mis võimaldavad õpilastel teadvustada ning kasutada oma õpistiili. Nii individuaalselt kui ka rühmas lahendatavad uurimis- ja probleemülesanded eeldavad info hankimist, selle analüüsimist ja tõlgendamist ning õpitu kasutamist uudsetes olukordades. Kunstides saavad õpilased ise jõukohaseid ülesandeid luua, oma valikute sobivust kontrollida, uusi oskusi katsetada ning järjekindlalt harjutada. Pidev tagasiside ja eneseanalüüs aitavad järjest suurendada õppija rolli oma õpitegevuse juhtijana.

**Suhtluspädevus.** Kunstiainetes on tähtsal kohal kunstiteostest, -stiilidest, -ajastutest jms rääkimine, kasutades kirjelduses nii korrektset emakeelt kui ka ainespetsiifilist terminoloogiat. Tööde esitlemine ning aruteludes erinevate seisukohtade võrdlemine ja kaitsmine toetavad väljendusoskust ning ainealase oskussõnavara kasutamist. Kunsti- ja muusikateemaliste referatiivsete ning loovtööde koostamine eeldab oskust mõista teabetekste ning suunab kasutama mitmesuguseid info esitamise viise (tekst, joonis, skeem, tabel, graafik jms). Kunstiainetes tutvutakse kunsti ja muusika kui kommunikatsioonivahenditega, õppides tundma neile eriomast mitteverbaalset keelt ning „tõlkides” sõnumeid ühest keelest teise.

**Ettevõtlikkuspädevus.** Vajalike oskuste kujunemist toetavad kunstiainetes individuaal- ja rühmatöö, uurimuslikud ning probleemipõhised ülesanded ja õpitava sidumine nüüdisaegse igapäevaeluga. Kunstiainetes väärtustatakse uuenduslikke ning loovaid lahendusi. Praktiline loovtegevus annab võimaluse katsetada erinevaid ideede väljendamise ja esitlemise võimalusi, valides leidlikult sobivaid meetodeid ning rõhutades oma tugevaid külgi. Õpitakse tegevust planeerima ja analüüsima, vastutama tööde lõpetamise ja tulemuse eest. Tutvutakse ka valdkonnaga seotud elukutsete ning institutsioonidega.

**Matemaatika-, loodusteaduste ja tehnoloogiapädevus.** Kunstiainetes rakendatavate ülesannete lahendamiseks tuleb sõnastada probleeme, arutleda lahendusteede üle, põhjendada valikuid ja analüüsida tulemusi. Õpitakse kasutama kunstimõisteid (kompositsioon, struktuur, rütm jne), võrdlema ja liigitama erinevate nähtuste tunnuseid ning kasutama sümboleid. Kunstiterminoloogias kasutatakse matemaatika ja tehnoloogia sõnavara ja mõisteid. Loomeülesandeid täites õpitakse kasutama tehnoloogiavahendeid ning innovaatilisi lahendusi, mõistma teaduse ja tehnoloogia rolli muusika ning kunsti arengus.

**Digipädevus.** Kunstiaineid õppides kasutatakse digivahendeid info otsimiseks, kogumiseks, töötlemiseks ja esitamiseks. Kogutud infot rakendatakse loovtöödes eesmärgipäraselt. Õpitakse loominguga tegelemiseks valima ainespetsiifiliselt vajalikke digivahendeid. Õppides ning digitaalset sisu luues ja säilitades kasutatakse erinevaid audiovisuaalseid ning muid multimeediumi vahendeid ja rakendusi. Ollakse teadlik autoriõiguste järgimise kohustusest digikeskkonnas. Suurendatakse teadlikkust digivahendite rakendamisega kaasneda võivatest terviseriskidest ja internetis loomingu jagamise turvalisusest.

**1.4. Kunstiainete lõimingu võimalusi teiste ainevaldkondadega**

Nüüdisaegne kultuur on interdistsiplinaarne. Kunstiained on tihedalt seotud kõigi inimtegevuse valdkondade ning oma ajastu mõtteviisiga. Kunsti aineseks on inimeseks olemine, sotsiaalsed suhted ja maailm erinevates avaldumisvormides. Teiste ainevaldkondadega suhestumine on kunstivaldkonna õppeainete loomulik osa ning valdkondadeüleseks lõiminguks on palju võimalusi.

Eri kultuuridega tutvutakse paljudes teiste valdkondade õppeainetes (keel ja kirjandus, võõrkeeled, ajalugu ja ühiskonnaõpetus, geograafia, käsitöö ja tehnoloogia, kehaline kasvatus) ning kujundatakse seeläbi väärtushoiakuid ja teadvustatakse maailma kultuurilist mitmekesisust.

Kunstiainetes keskendutakse võrreldes teiste õppeainetega kontsentreeritumalt kultuuridevahelise dialoogi mõtestamisele ja loovuse kasutamisele nüüdisühiskonna innovatsiooni allikana.

Mitmes ainevaldkonnas – keeltes ja kirjanduses, matemaatikas, tehnoloogias, kehalises kasvatuses – kasutatakse kunstiainetega kattuvaid mõisteid (nt kompositsioon, struktuur, mõõdud, nurgad, geomeetrilised kujundid, rütm, plaan, stiil, variatsioon, improvisatsioon, liikumine, dünaamika jms).

Kunstivaldkonna õppeainetes toetutakse teistes õppeainetes omandatud teadmistele, samas süvendatakse ja visualiseeritakse neid teadmisi. Praktiliste tegevuste kaudu kujundatakse arusaama, et teadmised ja pädevused on omavahel seotud ja igapäevaelus rakendatavad.

Ainevaldkondade piire ületavad õppeprojektid võimaldavad lõimida kunstiaineid teiste ainevaldkondadega ja kujundada pädevusi.

**Keel ja kirjandus, sh võõrkeeled.** Arendatakse suulist ja kirjalikku eneseväljendusoskust, diktsiooni, funktsionaalset lugemisoskust ning infokanalite kasutamise oskust ja vaadeldakse eri ajastute ning kultuuride lugusid muusikas ja kujutavas kunstis, teatri- ja filmikunstis.

**Matemaatika.** Arendatakse seoste loomise oskust ja loogilist mõtlemist (matemaatiline keel, struktuur, sümbolid ja meetodid), samuti matemaatiliste sümbolite, kujundite ning mõistete tundmist.

**Loodusained.** Teadvustatakse inimese kuulmis- ja nägemismeele füsioloogilist eripära, õpitakse tundma looduskeskkonda ja selle eluvormide mitmekesisust ning helide, valguse ja värvide omadusi.

**Sotsiaalained.** Vaadeldakse suhteid teiste inimeste ja inimrühmadega ning eri kultuuride kommete ja pärimustega, kunsti ning kultuuri rolli ja muutumist ajaloo eri etappidel.

**Tehnoloogia.** Arendatakse käelist tegevust ning loovat mõtlemist, oskust innovaatilisi ideid kavandada ja praktikas ellu viia (loomisprotsess, tehnoloogiad ja tehnikad).

**Kehaline kasvatus.** Arendatakse kehatunnetust, tähelepanu, motoorikat, reageerimiskiirust ja koordinatsiooni.

**1.5. Läbivate teemade rakendamise võimalusi**

Kunstiaineid on võimalik seostada kõigi läbivate teemadega. Õppekava läbivaid teemasid peetakse silmas valdkonna õppeainete eesmärgiseade puhul, õpitulemuste ning õppesisu kavandamisel lähtutakse kooliastmest ning õppeaine spetsiifikast.

**Elukestev õpe ja karjääri planeerimine.** Kujundatakse iseseisva õppimise ja tegutsemise oskust, mis on oluline alus elukestva õppe harjumuste ning hoiakute omandamisel. Erinevate õppevormide kaudu arendatakse õpilaste suhtlus- ja koostööoskusi, mis on olulised tulevases tööelus. Kunst ja muusika võimaldavad õpilastel teadvustada oma võimeid ja huvisid, omandada nii ainealaseid kui ka üldisemaid mõtlemis- ning tegutsemisstrateegiaid. Tutvutakse kunstide mitmekülgsete väljunditega igapäevaelus, kunstidega seotud ametite ja elukutsetega, võimaldatakse vahetult kokku puutuda töömaailmaga, nt külastades loomeettevõtteid. Õpilastele tutvustatakse ainevaldkonnaga seotud erialasid ja edasiõppimise võimalusi.

**Keskkond ja jätkusuutlik areng**. **Teabekeskkond.** Need teemad hõlmavad mitmekülgseid oskusi, nagu info leidmine muusika ja kunsti kohta, helilise ja visuaalse kommunikatsiooni väljendusvahendid, keskkonna visuaalne ning heliline kujundamine. Tutvutakse andmebaasidega, meediakeskkonna võimaluste ja ohtudega ning autorikaitse probleemidega. Teadvustatakse ümbritsevat loodus- või tehiskeskkonda loomingu allikana ja õpitakse keskkonda säästma. Väärtustatakse pärandkultuuri ning rahvuskultuuri jätkusuutlikku arengut. Osatakse näha võimalusi taaskasutuseks, analüüsitakse tehiskeskkonna objekte ökoloogilisest, esteetilisest ja eetilisest vaatepunktist.

**Kodanikualgatus ja ettevõtlikkus.** Kunstiainetes julgustatakse kujundama ja väljendama oma seisukohti ühiskonnas toimuvate protsesside kohta ning ideesid katsetama ja ellu viima.

**Tehnoloogia ja innovatsioon.** Kunstiainetes kasutatakse praktiliste loovtegevuste kaudu erinevaid oskusi ja vahendeid ning leiutatakse ja katsetatakse uusi võimalusi, toetades pidevalt muutuvas tehnoloogilises elu-, õpi- ning töökeskkonnas toime tuleva inimese kujunemist.

**Tervis ja ohutus.** Kunstiainetes teadvustatakse kunstidega tegelemise emotsionaalselt tasakaalustavat mõju. Kujutavas kunstis kasutatakse materjale, töövahendeid ja instrumente, mille juures tuleb järgida ohutuse ning otstarbekuse printsiipe.

**Väärtused ja kõlblus.** **Kultuuriline identiteet.** Õppesisus ja -tegevustes tutvutakse kohaliku, Eesti ja maailma kultuuripärandiga, teadvustatakse kultuuri rolli igapäevaelus, pärandkultuuri arenemist tänapäevases globaliseeruvas maailmas. Kujundatakse avatud ja lugupidavat suhtumist nii erinevatesse kultuuritraditsioonidesse kui ka nüüdisaja kultuurinähtustesse. Väärtustatakse uute ideede ning isiklike kogemuste ja emotsioonide loomingulist väljendamist. Õpilasi suunatakse osalema ühiseid väärtusi kujundavatel kunstisündmustel (näitused, muuseumid, kontserdid ja etendused). Tähtis on noorte endi osalemine/esinemine laulupidudel, muusika- ja kunstiüritustel.

**1.6. Õppetegevuse kavandamine ning korraldamine**

Õppetegevust kavandades ja korraldades:

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

2) taotletakse, et õpilase õpikoormus on mõõdukas, jaotub õppeaasta jooksul ühtlaselt ning jätab õpilastele piisavalt aega puhata ja huvialadega tegeleda;

3) võimaldatakse õpilasel õppida individuaalselt ning koos teistega, kasutades erinevaid õppemeetodeid ning arvestades õpilaste erinevaid õpistiile, et toetada nende kujunemist aktiivseteks ning iseseisvateks õppijateks;

4) kasutatakse diferentseeritud õppeülesandeid, mille sisu ja raskusaste toetavad õpilaste huvisid ning suurendavad õpimotivatsiooni, arvestades sealjuures õpilaste individuaalsust ja konkreetse klassi võimekust;

5) rakendatakse nii traditsioonilisi kui ka tänapäevaseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid;

6) kasutatakse mitmekesist õpikeskkonda: loodus- ja linnakeskkond, arvuti- või multimeediaklass, virtuaalkeskkond jne, käiakse õppekäikudel kontsertidel, teatrites, muuseumides, stuudiotes, muusikakoolides, looduses, näitustel, raamatukogudes jne;

7) kasutatakse mitmekesist ja tänapäevast õppemetoodikat;

8) seostatakse õppesisu näidetega nii Eesti kui ka maailma kunstist ja rahvakultuurist;

9) leitakse tunnivälise loomingulise tegevuse võimalusi (koorilaul, solistid, ansamblid, orkestrid, näituste kavandamine, töötoad jms).

**1.7. Hindamise alused**

Kunstivaldkonna ainete õpetamisel ja pädevuste hindamisel lähtutakse iga õpilase võimetekohasest arengust ja õpitulemuste saavutatusest. Hindamise aluseks on põhikooli riikliku õppekava üldosas sätestatu, põhikooli riiklikus õppekavas esitatud õpitulemused ja Emili kooli õppekava ning hindamisjuhend. Hindamise kriteeriumid ja viiepallisüsteemist erinev hindamise korraldus määratakse ja täpsustatakse kooli õppekavas ning hindamisjuhendis.

Hindamise peamine eesmärk on toetada õppija arengut, anda tagasisidet tema arengu kohta, innustada ja suunata teda sihikindlalt õppima, suunata õppija enesehinnangu kujunemist ja arengutee valikuid. Teiseks aitab hindamine suunata õpetaja tegevust õpikeskkonna kujundamisel ning õppija individuaalse arengu toetamisel. Kolmandaks annab hindamine aluse õpilase järgmisse klassi üleviimiseks. Lisaks on kunstivaldkonna õppeainetes hindamise eesmärgiks veel innustada õpilasi isikupäraste ideede ja loovate lahenduste leidmisel, tekitada neis muusika-, kunsti- ja kultuurihuvi ning luua alus elukestvale muusika- ja kunstiharrastusele; suunata ja toetada õpilasi haridustee valikul kunstide valdkonnas.

Hindamisel lähtutakse ainevaldkonnas taotletavatest pädevustest, mille keskmes on:

1) õpilaste muusikaliste ja kunstialaste võimete areng;

2) teadmiste ja oskuste rakendamine musitseerimisel ja kunstiloomingus;

3) isikupärane lähenemine loovülesannete lahendamisel.

Hindamisel väärtustatakse õpilaste teoreetilisi teadmisi, püüdlikkust ja osalemist õppeprotsessis ning pingutust tulemuste elluviimisel. Hindamisel on oluline tunnustada lahenduste erinevusi ja väärtustada õpilaste isikupära.

Õpitulemuste hindamise vormid on mitmekesised, õpilaste arengut motiveerivad ja vastavuses nende õpitulemustega. Õpitulemusi hinnatakse sõnaliste hinnangute abil. Hinnangute puhul peavad õpilased teadma, mida ja millal hinnatakse ning mis on hindamise kriteeriumid. Õpetajapoolsed suulised sõnalised hinnangud peavad motiveerima õpilaste arengut kunstivaldkonnas.

Hindamisel kasutatakse õppimist toetavat ja kokkuvõtvat hindamist, lähtudes püstitatud õppeülesandest ning kooli õppekava sisust ja eesmärkidest.

Kunsti õpetamisel juhindutakse õpilaste hindamisel kooliastmeti alljärgnevast.

II kooliastmes hinnatakse:

1) teadmisi ja oskust arutleda visuaalse kunstiinfoga seonduvate nähtuste üle, kasutades kunstimõisteid, teadmisi lähiümbruse kunsti- ja kultuuriobjektidest;

2) osalemist loovas tööprotsessis, kasutades eneseväljenduseks erinevaid kunstitehnikaid ja -materjale;

3) oskust kavandada ning kujutada nii vaatluse kui ka ideede põhjal;

4) loovat, sihipärast ja säästlikku tegutsemist individuaal- ja rühmatöödes;

5) oskust väärtustada ja analüüsida disainiobjekte, enda ja kaaslaste kunstitöid, arutleda erinevate kunstinähtuste üle ümbritsevas.

Muusika õpetamisel hinnatakse õpilaste teadmiste ja oskuste rakendamist, arvestades ainekavas taotletavaid õpitulemusi ning õppe- ja kasvatuseesmärke muusikaliste osaoskuste lõikes alljärgnevalt:

1) laulmine – aktiivne osavõtt ühislaulmisest, õpitulemustes nimetatud ühislauluvara omandamine;

2) pillimäng – musitseerimine kaasmängudes rühmas ja/või üksi;

3) omalooming – lihtsa kaasmängu, ostinato või liikumise loomine, ideede väljapakkumine ning teostamine, loomingulisus;

4) muusika kuulamine ja muusikalugu, õppekäigud – muusika üle arutlemine, muusikateoste analüüsimine ning oma seisukohtade põhjendamine, osalemine kirjalikes ja suulistes aruteludes;

5) tunnist osavõtu aktiivsus – aktiivne osalemine tunni eri osades;

6) tunniväline muusikaline tegevus – osalemine koolikooris, orkestris, ansamblis, esinemine kooliüritustel, kooli esindamine konkurssidel/võistlustel, sh muusikaolümpiaadil (neid punkte arvestatakse õppetegevuse osana koondhindamisel).

**1.8. Füüsiline õpikeskkond**

Kool korraldab kunstivaldkonna ainete õppe klassis, kus on selleks vajalikud tingimused ja vahendid.

Kunst:

1) individuaalseks ja rühmatööks vajalik pind;

2) 500-luksise päevavalgusspektriga valgustus tööpinnal ning vesi/kanalisatsioon;

3) reguleeritava kõrgusega molbertid või lauad koos joonistusalustega ning tööde kuivatamise, hoiustamise ja eksponeerimise võimalused ning projektsioonitehnika;

4) vajalikud töövahendid ja materjalid;

5) kunstiraamatud, ajakirjad ja teatmeteosed;

6) DATA-projektori, foto- ja videokaamerate, skanneri ja printeri kasutamise võimalus ning internetiühendus.

Muusika:

1) muusikalisteks tegevusteks, sh rühmatööks ja liikumiseks vajalik pind;

2) fono- ja videoteegi (CD, DVD, VHS), DATA-projektori kasutamise võimalus;

3) vajalikud vahendid: naturaalklaver ja klaveritool, süntesaator, hifi-muusikakeskus, noodijoonestikuga tahvel, noodipuldid, rändnoot, astmetabel, klaviatuuritabel, internetiühenduse ja helikaardiga arvuti ning noodistusprogramm ja MIDIsalvestusprogramm;

4) Orffi instrumentaarium (rütmi- ja plaatpillid), plokkflöödid või kuuekeelsed väikekandled, akustilised kitarrid.

**2. Muusika ainekava**

**2.1. Muusika õppe- ja kasvatuseesmärgid**

Põhikooli muusikaõpetuses taotletakse, et põhikooli lõpuks õpilane:

1) tunneb rõõmu muusikast ning tunnetab, teadvustab ja arendab musitseerimise kaudu oma võimeid;

2) tunneb huvi muusika kui kunstiliigi vastu ning kujundab enda esteetilist maitset;

3) mõtleb ja tegutseb loovalt ning väljendab end loominguliselt muusikaliste tegevuste kaudu;

4) kasutab muusikalistes tegevustes omandatud muusikalise kirjaoskuse põhialuseid;

5) väärtustab muusikat ning muusikategevust inimese, kultuuri ja igapäevaelu rikastajana;

6) teab ja hoiab rahvuskultuuri traditsioone, osaleb laulupidude traditsiooni edasikandmise protsessis ning mõistab ja austab erinevaid rahvuskultuure;

7) teadvustab ja väärtustab muusikateoste autorsust ning suhtub kriitiliselt infotehnoloogia ja meedia loodud keskkonda;

8) teab Eesti ja paikkonna tuntumaid heliloojaid ja interpreete ning väärtustab kultuuritraditsioone;

9) mõistab, kuidas huvi valdkonna vastu, muusikalised võimed ja teadmised võimaldavad kujundada sellest hobi (harrastuse) või tulevad tulevikus kasuks ameti valikul.

**2.2. Muusika õppeaine kirjeldus**

Muusikaõpetus toetab õpilaste individuaalse eripära kujunemist muusikalise eneseväljenduse abil. Muusikaõpetuse kaudu kujundatakse harmoonilisi isiksusi, tasakaalustatakse ja toetatakse õpilaste emotsionaalset arengut, sh teiste õppeainete omandamisel. Muusikaõpetuse kaudu avatakse ja avardatakse võimalusi muusikaga tegelda ja muusikast rõõmu tunda ning toetatakse elukestva muusikaharrastuse teket. Eesti ja maailma muusikakultuuri tutvustamise kaudu kujundatakse õpilaste muusikalist maitset ning sotsiaalkultuurilisi väärtushinnanguid.

Muusika ainekava koostades on lähtutud järgmistest põhimõtetest:

1) teadvustada ja tähtsustada ühislaulmise kui rahvusliku kultuuritraditsiooni olulist rolli;

2) rõhutada musitseerimise osatähtsust;

3) julgustada ja toetada loomingulist eneseväljendust;

4) teadvustada ja süvendada õpilase isiklikku suhet muusikaga;

5) rõhutada muusika osa tasakaalustatud isiksuse eetilis-esteetiliste väärtushinnangute kujunemisel, tunde- ja mõttemaailma arendamisel ning rikastamisel;

6) lähtuda õppes õppija vajadustest ning tähtsustada integreeritud tegevusi.

Muusikaõpetuses lähtutakse eesti koolimuusikas välja kujunenud traditsioonidest ja põhimõtetest (Riho Päts, Heino Kaljuste), mis toetuvad Zoltán Kodály meetodi ja Carl Orffi pedagoogika adapteeritud käsitlusele ning tänapäeva pedagoogika teadmusele ja kogemusele. Muusikaõpetuse koostisosad on musitseerimine (laulmine, pillimäng), muusikaline liikumine, omalooming, muusika kuulamine ja muusikalugu, muusikaline kirjaoskus, õppekäigud.

Muusika kaudu kujundatakse ja arendatakse õpilastes järgmisi osaoskusi:

1) laulmine,

2) pillimäng,

3) muusikaline liikumine/tants,

4) omalooming,

5) muusika kuulamine,

6) muusikaline kirjaoskus.

Õppeaine koostisosad ja osaoskused on üksteisega mitmetähenduslikus ja tihedas seoses ning neid kujundatakse muusikaliste tegevuste kaudu.

Musitseerimise all mõistetakse igasugust muusikalist eneseväljendust, nagu laulmist, pillimängu, liikumist ja omaloomingut. Musitseerides arendatakse isikupära, omandatakse oskused ja teadmised üksi ning koos musitseerimiseks ja loominguliseks eneseväljenduseks. Rühmas või üksi õppides arendatakse suhtlemis- ja koostööoskust, üksteise kuulamise oskust, ühtekuuluvustunnet, sallivust, paindlikkust, emotsionaalset kompetentsust ning juhitakse õpilaste enesehinnangut ja õpimotivatsiooni. Ühislaulmise ning koorilauluga arendatakse sotsiaalseid oskusi ja kujundatakse isamaa-armastust.

Omalooming on seotud lihtsate kaasmängude, saadete, rütmilis-meloodiliste improvisatsioonide, muusikalise liikumise ja tekstide loomisega.

Muusika kuulamisega arendatakse kuulamisoskust, tähelepanu, analüüsivõimet ja võrdlusoskust.

Muusikaloos tutvustatakse erinevaid karaktereid, väljendusvahendeid, stiile, heliloojaid ja interpreete.

Muusikalise kirjaoskuse all mõistetakse ainekavas sisalduvat noodikirja lugemise oskust koos musitseerimisega.

Õppekäigud (sh virtuaalsed) kontserdipaikadesse, teatritesse ning muuseumidesse kujundavad õpilaste silmaringi ja muusikalist maitset, teadmisi kohalikust, oma riigi ja Euroopa kultuuripärandist ning nende rollist maailmas ja peamistest kultuurisaavutustest (sh popkultuurist).

Muusikaõpetuse lahutamatuks osaks on kontserdielu korraldamine koolis, et õpilastel tekiks muusika kuulamise harjumus ning nad saaksid ürituste korraldamise kogemuse.

**2.3. Muusika õppe- ja kasvatuseesmärgid II kooliastmes**

6. klassi lõpetaja:

1) osaleb meeleldi muusikalistes tegevustes: laulmises, pillimängus, muusika kuulamises, liikumises;

2) laulab ühe- või kahehäälselt klassis oma hääle omapära arvestades;

3) laulab koolikooris õpetaja soovitusel ja musitseerib tunnis erinevates vokaal- ja pillikoosseisudes;

4) oskab kuulata iseennast ja teisi koos musitseerides, mõistab oma panust ning toetab ja tunnustab kaaslasi;

5) oskab laulda eesti rahvalaulu (sh regilaulu) ning peast oma kooliastme ühislaule;

6) kasutab laule õppides relatiivseid helikõrgusi (astmeid);

7) kasutab üksinda ning koos musitseerides muusikalisi oskusi ja teadmisi;

8) julgeb esitada ideid ja rakendab võimetekohaselt oma loovust nii sõnalises kui ka erinevates muusikalistes eneseväljendustes, sh infotehnoloogia võimalusi kasutades;

9) kasutab muusika oskussõnu kuulatavate muusikapalade kirjeldamisel ning suunavate küsimuste abil oma arvamuse põhjendamisel; mõistab autorsuse tähendust;

10) eristab kuuldeliselt vokaal- ja instrumentaalmuusikat;

11) leiab iseloomulikke jooni Eesti ja teiste maade rahvamuusikas;

12) tunneb huvi oma kooli ja paikkonna muusikaelu ning -sündmuste vastu ja osaleb selles, mõistab laulupeo traditsiooni tähendust.

**2.4. Muusika õpitulemused II kooliastmes**

**Laulmine**

Õpilane:

1) laulab oma hääle omapära arvestades loomuliku kehahoiu, hingamise, selge diktsiooni ja puhta intonatsiooniga ning väljendusrikkalt, on teadlik häälehoiu vajadusest;

2) seostab relatiivseid helikõrgusi (astmeid) absoluutsete helikõrgustega g–G2;

3) rakendab muusikalisi teadmisi ning arvestab muusika väljendusvahendeid üksi ja rühmas lauldes;

4) laulab eakohaseid ühe- ja kahehäälseid laule ja kaanoneid ning eesti ja teiste rahvaste laule;

5) laulab peast kooliastme ühislaule: „Mu isamaa, mu õnn ja rõõm” (F. Pacius) „Eesti lipp” (E. Võrk), „Kas tunned maad” (J. Berad), „Kui Kungla rahvas” (K. A. Hermann), „Mu isamaa armas” (saksa rahvalaul), „Meil aiaäärne tänavas” (eesti rahvalaul), „Püha öö” (F. Gruber).

**Pillimäng**

Õpilane:

1) kasutab keha-, rütmi- ja plaatpille kaasmängudes ja/või ostinatodes;

2) rakendab musitseerides kuuekeelse väikekandle või plokkflöödi mänguvõtteid, seostab absoluutseid helikõrgusi pillimänguga;

3) kasutab pillimängus muusikalisi teadmisi ja oskusi.

**Muusikaline liikumine/tants**

Õpilane:

1) tunnetab ja väljendab liikumises meloodiat, rütmi, tempot, dünaamikat ning vormi;

2) tantsib eesti laulu- ja ringmänge;

3) väljendab liikumise kaudu eri maade rahvamuusikale (sh rahvatantsudele) iseloomulikke karaktereid.

**Omalooming**

Õpilane:

1) loob rütmilis-meloodilisi improvisatsioone, kaasmänge ja/või ostinatosid keha-, rütmi- ja plaatpillidel;

2) loob tekste (regivärsse, lihtsamaid laulusõnu jne);

3) kasutab muusika karakteri ja meeleolu väljendamiseks loovliikumist.

**Muusika kuulamine ja muusikalugu**

Õpilane:

1) kuulab ja eristab muusikapalades muusika väljendusvahendeid: meloodiat, rütmi, tempot, dünaamikat, tämbrit ja vormi;

2) kuulab ning võrdleb vokaalmuusikat: hääleliike (sopran, metsosopran, alt, tenor, bariton, bass), kooriliike (laste-, poiste-, mees-, nais-, segakoor); koore ja dirigente kodukohas, tuntumaid Eesti koore, teab Eesti laulupidude traditsiooni;

3) kuulab ning eristab instrumentaalmuusikat: pillirühmi (klahv-, keel-, puhk- ja löökpillid) ja sümfooniaorkestrit;

4) tunneb ja eristab eesti rahvamuusikat: rahvalaulu, -pille, -tantse, oskab nimetada eesti rahvamuusika suursündmusi;

5) on tutvunud valikuliselt Soome, Vene, Läti, Leedu, Rootsi, Norra, Suurbritannia, Iiri, Poola, Austria, Ungari või Saksa muusikatraditsioonidega ja suhtub nendesse lugupidavalt;

6) iseloomustab kuulatavat muusikapala ning põhjendab oma arvamust, kasutades muusikalist oskussõnavara;

7) teadvustab autorikaitse vajalikkust ning on tutvunud sellega kaasnevate õiguste ja kohustustega.

**Muusikaline kirjaoskus**

Õpilane:

1) mõistab helivältuste, rütmifiguuride ja pauside tähendust ning kasutab neid muusikalistes tegevustes;

2) mõistab taktimõõtude 2/4, 3/4, 4/4 ja eeltakti tähendust ning arvestab neid musitseerides;

3) kasutab laule õppides relatiivseid helikõrgusi (astmeid) ning seostab neid absoluutsete helikõrgustega (tähtnimedega);

4) mõistab viiulivõtme ja absoluutsete helikõrguste g–G2 tähendust ning kasutab neid musitseerides;

5) mõistab duur-, moll-helilaadi ja helistike C–a, G–e, F–d tähendust ning kasutab neid musitseerides;

6) mõistab oskussõnade tähendust ning kasutab neid praktikas:

* eeltakt, viiulivõti, klaviatuur, duur-helilaad, moll-helilaad, absoluutsed helikõrgused (tähtnimed), helistik, toonika ehk põhiheli, helistikumärgid, juhuslikud märgid, diees, bemoll, bekarr, paralleelhelistikud;
* vokaalmuusika, soololaul, koorilaul, instrumentaalmuusika, interpreet, improvisatsioon;
* tämber, hääleliigid (sopran, metsosopran, alt, tenor, bariton, bass), pilliliigid (keelpillid, puhkpillid, löökpillid, klahvpillid, eesti rahvapillid);
* *tempo, andante, moderato, allegro, largo, ritenuto, accelerando*, dünaamika, *piano, forte*,
* *mezzopiano, mezzoforte, pianissimo, fortissimo, crescendo, diminuendo*.

**Õppekäigud**

Õpilane:

1) arutleb ja avaldab arvamust muusikaelamuste kohta suulisel, kirjalikul või muul looval viisil;

2) kasutab arvamust väljendades muusikalist oskussõnavara.

**2.5. Muusika 4. klassi ainekava**

|  |  |
| --- | --- |
| Õpitulemused | Õpisisu ja -tegevused |
| 1. **Laulmine**

Õpilane: * laulab oma hääle omapära arvestades loomuliku kehahoiu, hingamise, selge diktsiooni ja puhta intonatsiooniga ning väljendusrikkalt; on teadlik häälehoiu vajadusest;
* laulab eakohaseid ühe- ja kahehäälseid laule ja kaanoneid ning eesti ja teiste rahvaste laule *a cappella* ja saatega;
* rakendab muusikalisi teadmisi ning arvestab muusika väljendusvahendeid üksi ja rühmas lauldes;
* laulab peast kooliastme ühislaule:

• “Mu isamaa, mu õnn ja rõõm” (F. Pacius), • "Kui Kungla rahvas" (K. A. Hermann), • "Mu isamaa armas" (saksa rahvalaul), • "Eesti lipp" (E. Võrk), • "Püha öö" (F. Gruber), • "Kas tunned maad" (J. Berad), • "Meil aiaäärne tänavas" (eesti rahvalaul);* laulab meloodiat relatiivseid helikõrgusi kasutades käemärkide, rütmistatud astmenoodi järgi ja noodijoonestikul erinevates kõrguspositsioonides (SO, MI, RA, JO, RAı, SOı, JO¹, LE, NA, DI);
* duur- ja moll helilaad ning duur- ja mollkolmkõla seoses lauludega.
 | **Laulmine:**Õpilane:* laulab ühe- või kahehäälselt klassis oma hääle omapära arvestades;
* laulab koolikooris õpetaja valikul ja/või erinevates vokaalinstrumentaalkoosseisudes tunnis ning tunnivälises tegevuses, mõistab laulupeo traditsiooni ja tähendust;
* oskab laulda eesti rahvalaulu (sh regilaulu) ning peast oma kooliastme ühislaule;
* kasutab laule õppides relatiivseid helikõrgusi (astmeid);
* kasutab üksinda ning koos musitseerides muusikalisi oskusi ja teadmisi.
 |
| **2. Pillimäng** Õpilane: * kasutab keha-, rütmi- ja plaatpille kaasmängudes ja/või *ostinato’*des;
* rakendab musitseerides 6-keelse väikekandle või plokkflöödi mänguvõtteid;
* seostab absoluutseid helikõrgusi pillimänguga.
 | **Pillimäng**Õpilane:* kasutab üksinda ning koos musitseerides muusikalisi oskusi ja teadmisi.
 |
| **3.** **Muusikaline liikumine** Õpilane: * tunnetab ja väljendab liikumises meloodiat, rütmi, tempot, dünaamikat ning vormi;
* kasutab üksinda ning koos musitseerides muusikalisi oskusi ja teadmisi.
 | **Muusikaline liikumine:** Õpilane:* kasutab üksinda ning koos musitseerides muusikalisi oskusi ja teadmisi.
 |
| **4. Omalooming**Õpilane: * loob rütmilis-meloodilisi improvisatsioone, kaasmänge ja/või *ostinato*’sid keha-, rütmi- ja plaatpillidel;
* kasutab improvisatsioonides astmemudeleid;
* loob tekste: regivärsse, lihtsamaid laulusõnu jne;
* kasutab muusika karakteri ja meeleolu väljendamiseks loovliikumist.
 | **Omalooming:**Õpilane:* julgeb esitada ideid ja rakendab võimetekohaselt oma loovust nii sõnalises kui ka erinevates muusikalistes eneseväljendustes, sh infotehnoloogia võimalusi kasutades;
* kasutab üksinda ning koos musitseerides muusikalisi oskusi ja teadmisi.
 |
| **5. Muusika kuulamine ja muusikalugu** Õpilane:* kuulab ja eristab muusikapalades muusika väljendusvahendeid: meloodiat, rütmi, tempot, dünaamikat, tämbrit ja vormi; (kahe- ja kolmeosaline lihtvorm);
* iseloomustab kuulatavat muusikapala ning põhjendab oma arvamust, kasutades muusika oskussõnavara;
* teadvustab muusikateoste autorikaitse vajalikkust ning on tutvunud sellega kaasnevate õiguste ja kohustustega;
* kuulab ning võrdleb vokaalmuusikat:
1. hääleliike (sopran, metsosopran, alt, tenor, bariton, bass),
2. kooriliike (laste-, poiste-, mees-, nais-, segakoor); koore ja dirigente kodukohas;
3. tuntumaid Eesti koore;
4. teab Eesti laulupidude traditsiooni.
 | **Muusika kuulamine ja muusikalugu:** Õpilane:* kirjeldab ning põhjendab suunavate küsimuste ja omandatud muusika oskussõnade abil kuulatavat muusikat; mõistab autorsuse tähendust;
* eristab kuuldeliselt vokaal- ja instrumentaalmuusikat;
* kasutab üksinda ning koos musitseerides muusikalisi oskusi ja teadmisi.
 |
| **6. Muusikaline kirjaoskus**Õpilane:* mõistab helivältuste, rütmifiguuride ja pauside tähendust ning kasutab neid muusikalistes tegevustes: kaheksandiknoot, kuueteistkümnendiknoot, tervenoot ja -paus, punkt noodivältuse pikendajana;
* laulab noodist astmetel SO, MI, RA, JO, RAı, SOı, JO¹, LE, NA, DI, käemärkide, rütmistatud astmenoodi järgi ja noodijoonestikul erinevates kõrguspositsioonides;
* 2/4, 3/4 ja 4/4 taktimõõtude tähenduse mõistmine ja arvestamine musitseerimisel;
* mõistab allolevate oskussõnade tähendust ning kasutab neid praktikas:

a) eeltakt, viiulivõti, klaviatuur, duur-helilaad, moll-helilaad, absoluutsed helikõrgused (tähtnimed), helistik, toonika ehk põhiheli; b) vokaalmuusika, soololaul, koorilaul, instrumentaalmuusika, interpreet, improvisatsioon; c) tämber, hääleliigid (sopran, metsosopran, alt, tenor, bariton, bass), pilliliigid (keelpillid, puhkpillid, löökpillid, klahvpillid, rahvapillid); d) tempo, dünaamika, *piano, forte, mezzopiano, mezzoforte, pianissimo, fortissimo, crescendo, diminuendo*.  | **Muusikaline kirjaoskus:**Õpilane:* kasutab üksinda ning koos musitseerides muusikalisi oskusi ja teadmisi.
 |
| **7. Õppekäigud** Õpilane: * arutleb ja avaldab oma arvamust muusikaelamuste kohta suulisel, kirjalikul või muul looval viisil;
* kasutab arvamust väljendades muusikalist oskussõnavara.
 | **Õppekäigud:** Õpilane:* huvitub oma kooli ja kodukoha kultuurielust ning osaleb selles.
 |

**2.6. Muusika 5. klassi ainekava**

|  |  |
| --- | --- |
| Õpitulemused | Õpisisu ja -tegevused |
| 1. **Laulmine**

Õpilane: * laulab oma hääle omapära arvestades loomuliku kehahoiu, hingamise, selge diktsiooni ja puhta intonatsiooniga ning väljendusrikkalt; on teadlik häälehoiu vajadusest;
* laulab eakohaseid ühe- ja kahehäälseid laule ja kaanoneid ning eesti ja teiste rahvaste laule *a cappella* ja saatega;
* rakendab muusikalisi teadmisi ning arvestab muusika väljendusvahendeid üksi ja rühmas lauldes;
* laulab peast kooliastme ühislaule:

• “Mu isamaa, mu õnn ja rõõm” (F. Pacius), • "Kui Kungla rahvas" (K. A. Hermann), • "Mu isamaa armas" (saksa rahvalaul), • "Eesti lipp" (E. Võrk), • "Püha öö" (F. Gruber), • "Kas tunned maad" (J. Berad), • "Meil aiaäärne tänavas" (eesti rahvalaul);* laulab meloodiat relatiivseid helikõrgusi kasutades käemärkide, rütmistatud astmenoodi järgi ja noodijoonestikul erinevates kõrguspositsioonides (SO, MI, RA, JO, RAı, SOı, JO¹, LE, NA, DI);
* duur- ja mollhelilaad ning duur- ja mollkolmkõla seoses lauludega;
* seostab relatiivseid helikõrgusi (astmeid) absoluutsete helikõrgustega g–G2.
 | **Laulmine:**Õpilane:* laulab ühe- või kahehäälselt klassis oma hääle omapära arvestades;
* laulab koolikooris õpetaja valikul ja/või erinevates vokaalinstrumentaalkoosseisudes tunnis ning tunnivälises tegevuses, mõistab laulupeo traditsiooni ja tähendust;
* oskab laulda eesti rahvalaulu (sh regilaulu) ning peast oma kooliastme ühislaule;
* kasutab laule õppides relatiivseid helikõrgusi (astmeid);
* kasutab üksinda ning koos musitseerides muusikalisi oskusi ja teadmisi.
 |
| **2. Pillimäng**Õpilane: * kasutab keha-, rütmi- ja plaatpille kaasmängudes ja/või *ostinato*’des;
* rakendab musitseerides 6-keelse väikekandle või plokkflöödi mänguvõtteid;
* seostab absoluutseid helikõrgusi pillimänguga;
* seostab helistikke ja toonika kolmkõlasid C-duur, a-moll pillimänguga.
 | **Pillimäng:** Õpilane:* kasutab üksinda ning koos musitseerides muusikalisi oskusi ja teadmisi.
 |
| **3.** **Muusikaline liikumine** Õpilane: * tunnetab ja väljendab liikumises meloodiat, rütmi, tempot, dünaamikat ning vormi;
* väljendab liikumise kaudu eri maade (valikuliselt: Soome, Vene, Läti, Leedu, Rootsi, Norra) rahvamuusikale (sh rahvatantsudele) iseloomulikke karaktereid.
 | **Muusikaline liikumine:** Õpilane:* kasutab üksinda ning koos musitseerides muusikalisi oskusi ja teadmisi.
 |
| **4. Omalooming**Õpilane: * loob rütmilis-meloodilisi improvisatsioone, kaasmänge ja/või *ostinato*’sid keha-, rütmi- ja plaatpillidel;
* kasutab improvisatsioonides astmemudeleid;
* loob tekste: regivärsse, lihtsamaid laulusõnu jne;
* kasutab muusika karakteri ja meeleolu väljendamiseks loovliikumist.
 | **Omalooming:**Õpilane:* julgeb esitada ideid ja rakendab võimetekohaselt oma loovust nii sõnalises kui ka erinevates muusikalistes eneseväljendustes, sh infotehnoloogia võimalusi kasutades;
* kasutab üksinda ning koos musitseerides muusikalisi oskusi ja teadmisi.
 |
| **5. Muusika kuulamine ja muusikalugu** Õpilane:* kuulab ja eristab muusikapalades muusika väljendusvahendeid: meloodiat, rütmi, tempot, dünaamikat, tämbrit ja vormi; (kahe- ja kolmeosaline lihtvorm);
* iseloomustab kuulatavat muusikapala ning põhjendab oma arvamust, kasutades muusika oskussõnavara;
* teadvustab muusikateoste autorikaitse vajalikkust ning on tutvunud sellega kaasnevate õiguste ja kohustustega;
* kuulab ning võrdleb vokaalmuusikat:
1. hääleliike (sopran, metsosopran, alt, tenor, bariton, bass),
2. kooriliike (laste-, poiste-, mees-, nais-, segakoor),
3. koore ja dirigente kodukohas,
4. tuntumaid Eesti koore,
5. teab Eesti laulupidude traditsiooni;
* kuulab ning eristab instrumentaalmuusikat: pillirühmi (klahv- , keel-, puhk- ja löökpillid) ja sümfooniaorkestrit;
* tunneb ja eristab eesti rahvamuusikat: rahvalaulu, -pille, -tantse;
* oskab nimetada eesti rahvamuusika suursündmusi.
 | **Muusika kuulamine ja muusikalugu:** Õpilane:* kirjeldab ning põhjendab suunavate küsimuste ja omandatud muusika oskussõnade abil kuulatavat muusikat; mõistab autorsuse tähendust;
* eristab kuuldeliselt vokaal- ja instrumentaalmuusikat;
* leiab iseloomulikke jooni eesti rahvamuusikas;
* kasutab üksinda ning koos musitseerides muusikalisi oskusi ja teadmisi.
 |
| **6. Muusikaline kirjaoskus**Õpilane:* mõistab helivältuste, rütmifiguuride ja pauside tähendust ning kasutab neid muusikalistes tegevustes: kaheksandiknoot, kuueteistkümnendiknoot, tervenoot ja -paus, punkt noodivältuse pikendajana;
* laulab noodist astmetel SO, MI, RA, JO, RAı, SOı, JO¹, LE, NA, DI, käemärkide, rütmistatud astmenoodi järgi ja noodijoonestikul erinevates kõrguspositsioonides;
* tunneb helistikke: C - a; G – e, F – d;
* mõistab allolevate oskussõnade tähendust ning kasutab neid praktikas: helistikumärgid, juhuslikud märgid, diees, bemoll, bekarr, paralleelhelistikud.
 | **Muusikaline kirjaoskus:**Õpilane:* kasutab üksinda ning koos musitseerides muusikalisi oskusi ja teadmisi;
* helilaadi ja helistiku eristamine ja kasutamine;
* kaheksandiktaktimõõdu tutvustamine laulurepertuaarist tulenevalt.
 |
| **7. Õppekäigud** Õpilane: * arutleb ja avaldab oma arvamust muusikaelamuste kohta suulisel, kirjalikul või muul looval viisil;
* kasutab arvamust väljendades muusikalist oskussõnavara.
 | **Õppekäigud:** **Õpilane:*** huvitub oma kooli ja kodukoha kultuurielust ning osaleb selles.
 |

**2.7. Muusika 6. klassi ainekava**

|  |  |
| --- | --- |
| Õpitulemused | Õpisisu ja -tegevused |
| 1. **Laulmine**

Õpilane: * laulab oma hääle omapära arvestades loomuliku kehahoiu, hingamise, selge diktsiooni ja puhta intonatsiooniga ning väljendusrikkalt; on teadlik häälehoiu vajadusest;
* laulab eakohaseid ühe- ja kahehäälseid laule ja kaanoneid ning eesti ja teiste rahvaste laule *a cappella* ja saatega;
* rakendab muusikalisi teadmisi ning arvestab muusika väljendusvahendeid üksi ja rühmas lauldes;
* laulab peast kooliastme ühislaule:

• “Mu isamaa, mu õnn ja rõõm” (F. Pacius), • "Kui Kungla rahvas" (K. A. Hermann), • "Mu isamaa armas" (saksa rahvalaul), • "Eesti lipp" (E. Võrk), • "Püha öö" (F. Gruber), • "Kas tunned maad" (J. Berad), • "Meil aiaäärne tänavas" (eesti rahvalaul);* laulab meloodiat relatiivseid helikõrgusi kasutades käemärkide, rütmistatud astmenoodi järgi ja noodijoonestikul erinevates kõrguspositsioonides (SO, MI, RA, JO, RAı, SOı, JO¹, LE, NA, DI);
* duur- ja mollhelilaad ning duur- ja mollkolmkõla seoses lauludega;
* seostab relatiivseid helikõrgusi (astmeid) absoluutsete helikõrgustega g–G2.
 | **Laulmine:**Õpilane:* laulab ühe- või kahehäälselt klassis oma hääle omapära arvestades;
* laulab koolikooris õpetaja valikul ja/või erinevates vokaalinstrumentaalkoosseisudes tunnis ning tunnivälises tegevuses, mõistab laulupeo traditsiooni ja tähendust;
* oskab laulda eesti rahvalaulu (sh regilaulu) ning peast oma kooliastme ühislaule;
* kasutab laule õppides relatiivseid helikõrgusi (astmeid);
* kasutab üksinda ning koos musitseerides muusikalisi oskusi ja teadmisi.
 |
| **2. Pillimäng**Õpilane:* kasutab keha-, rütmi- ja plaatpille kaasmängudes ja/või *ostinato*’des;
* rakendab musitseerides 6-keelse väikekandle, plokkflöödi või kitarri mänguvõtteid;
* seostab absoluutseid helikõrgusi pillimänguga;
* seostab helistikke ja toonika kolmkõlasid C-duur, a-moll pillimänguga;
* seostab helistikke G-duur, e-moll ning F-duur ja d-moll pillimänguga.
 | **Pillimäng:** Õpilane:* kasutab üksinda ning koos musitseerides muusikalisi oskusi ja teadmisi.
 |
| **3.** **Muusikaline liikumine** Õpilane: * tunnetab ja väljendab liikumises meloodiat, rütmi, tempot, dünaamikat ning vormi;
* väljendab liikumise kaudu eri maade (valikuliselt: Suurbritannia, Iiri, Poola, Austria, Ungari, Saksa) rahvamuusikale (sh rahvatantsudele) iseloomulikke karaktereid.
 | **Muusikaline liikumine:** Õpilane:* kasutab üksinda ning koos musitseerides muusikalisi oskusi ja teadmisi.
 |
| **4. Omalooming**Õpilane: * loob rütmilis-meloodilisi improvisatsioone, kaasmänge ja/või *ostinato*’sid keha-, rütmi- ja plaatpillidel;
* kasutab improvisatsioonides astmemudeleid;
* loob tekste: regivärsse, lihtsamaid laulusõnu jne;
* kasutab muusika karakteri ja meeleolu väljendamiseks loovliikumist.
 | **Omalooming:**Õpilane:* julgeb esitada ideid ja rakendab võimetekohaselt oma loovust nii sõnalises kui ka erinevates muusikalistes eneseväljendustes, sh infotehnoloogia võimalusi kasutades;
* kasutab üksinda ning koos musitseerides muusikalisi oskusi ja teadmisi.
 |
| **5. Muusika kuulamine ja muusikalugu** Õpilane:* kuulab ja eristab muusikapalades muusika väljendusvahendeid: meloodiat, rütmi, tempot, dünaamikat, tämbrit ja vormi; (kahe- ja kolmeosaline lihtvorm);
* iseloomustab kuulatavat muusikapala ning põhjendab oma arvamust, kasutades muusika oskussõnavara;
* teadvustab muusikateoste autorikaitse vajalikkust ning on tutvunud sellega kaasnevate õiguste ja kohustustega;
* kuulab ning võrdleb vokaalmuusikat:
1. hääleliike (sopran, metsosopran, alt, tenor, bariton, bass),
2. kooriliike (laste-, poiste-, mees-, nais-, segakoor),
3. koore ja dirigente kodukohas,
4. tuntumaid Eesti koore,
5. teab Eesti laulupidude traditsiooni;
* kuulab ning eristab instrumentaalmuusikat: pillirühmi (klahv- , keel-, puhk- ja löökpillid) ja sümfooniaorkestrit;
* tunneb ja eristab eesti rahvamuusikat: rahvalaulu, -pille, -tantse;
* oskab nimetada eesti rahvamuusika suursündmusi;
* on tutvunud (valikuliselt) Soome, Vene, Läti, Leedu, Rootsi, Norra, Suurbritannia, Iiri, Poola, Austria, Ungari või Saksa muusikatraditsioonidega ja suhtub neisse lugupidavalt.
 | **Muusika kuulamine ja muusikalugu:** Õpilane:* kirjeldab ning põhjendab suunavate küsimuste ja omandatud muusika oskussõnade abil kuulatavat muusikat; mõistab autorsuse tähendust;
* eristab kuuldeliselt vokaal- ja instrumentaalmuusikat;
* leiab iseloomulikke jooni eesti ja teiste rahvaste rahvamuusikas;
* kasutab üksinda ning koos musitseerides muusikalisi oskusi ja teadmisi.
 |
| **6.** **Muusikaline kirjaoskus**Õpilane: * mõistab helivältuste, rütmifiguuride ja pauside tähendust ning kasutab neid muusikalistes tegevustes: kaheksandiknoot ja -paus, kuueteistkümnendiknoot, tervenoot ja -paus, punkt noodivältuse pikendajana;
* laulab noodist astmetel SO, MI, RA, JO, RAı, SOı, JO¹, LE, NA, DI, käemärkide, rütmistatud astmenoodi järgi ja noodijoonestikul erinevates kõrguspositsioonides;
* mõistab allolevate oskussõnade tähendust ning kasutab neid praktikas: tempo, *andante, moderato, allegro, largo, ritenuto, accelerando.*
 | **Muusikaline kirjaoskus:**Õpilane:* kasutab üksinda ning koos musitseerides muusikalisi oskusi ja teadmisi;
* helilaadi ja helistiku eristamine ja kasutamine;
* kaheksandiktaktimõõdu tutvustamine laulurepertuaarist tulenevalt.
 |
| **7. Õppekäigud** Õpilane: * arutleb ja avaldab oma arvamust muusikaelamuste kohta suulisel, kirjalikul või muul looval viisil;
* kasutab arvamust väljendades muusikalist oskussõnavara.
 | **Õppekäigud:** Õpilane:* huvitub oma kooli ja kodukoha kultuurielust ning osaleb selles.
 |

**3. Kunstiõpetuse ainekava**

**3.1. Kunsti õppe- ja kasvatuseesmärgid**

Kunstiõpetusega taotletakse, et põhikooli lõpuks õpilane:

1) oskab loomingulises tegevuses, loovtöö, uurimise ja refleksiooni käigus kasutada loova ja kriitilise mõtlemise ning probleemi lahendamise oskusi;

2) tunnetab ja arendab oma loomingulisi võimeid, väärtustab erinevaid lahendusi;

3) õpib tundma visuaalsete kunstide väljendusvahendeid ning suudab luua erinevaid kunstitöid, rakendades õpitud teadmisi ja oskusi;

4) eksperimenteerib mõtete, mõistete, vahendite, materjalide ning tehnikatega;

5) töötab iseseisvalt ja teeb koostööd kaaslastega;

6) rakendab omandatud oskusi teistes õppeainetes ja igapäevaelus;

7) õpib tundma ja väärtustab nii mineviku kunstipärandit kui ka nüüdisaegset kunsti;

8) seostab kunsti, kultuuri, teaduse ja tehnoloogia arengut;

9) mõistab kunsti kui kultuuridevahelist suhtluskeelt, teadvustab kultuurilist mitmekesisust ja kunsti rolli ühiskonnas;

10) väljendab oma arvamusi ja teadmisi suuliselt ning kirjalikult, kasutades (kunsti)oskussõnavara;

11) tegutseb eetiliselt ja ohutult nii päris kui ka virtuaalsetes kultuurikeskkondades;

12) mõtestab esemelise ja ruumilise keskkonna ning disaini näidete esteetilisi, eetilisi, funktsionaalseid ja ökoloogilisi aspekte;

13) omab ülevaadet kunsti-, disaini- ja arhitektuurivaldkonnaga seotud ametitest ja elukutsetest.

**3.2. Kunsti õppeaine kirjeldus**

Kunstiõpetuses omandatakse visuaalse hariduse algtõed ning arendatakse mõtlemis-, koostöö- ja eneseväljendusoskusi ning kunstioskusi, et toetada isiksuslikku arengut ning toimetulekut tänapäevases mitmekultuurilises maailmas. Kunst võimaldab põhikooliõpilastel tunnetada endas loojat ning toetab seeläbi aktiivse maailmavaate omaksvõttu ja ettevõtlikku ellusuhtumist.

Kunstiõpetuses kujundatakse ja arendatakse õpilastes järgmisi osaoskusi:

1) uurimine ja oma ideede arendamine,

2) väljendusvahendite loov rakendamine,

3) teadmised visuaalkultuurist,

4) mõtestamine ja refleksioon.

Osaoskuste kujundamine ja arendamine on omavahel põimunud nii õpilaste loova ning iseseisva mõtlemisoskuse arenemise kui ka uute teadmiste omandamise, kinnistamise ning praktilise loovtegevuse kaudu. Oskuste kujundamine on järjepidev protsess ja oma kogemustega seostatakse teadmisi nüüdisaegsest maailmast: kunstiajaloo ja tänapäeva kunsti seostest, ruumilise keskkonna disaini ja visuaalkultuuri arengusuundadest.

Oluline on avastada ja luua seoseid teistes õppeainetes käsitletavate ajastute ja teemadega. Kunsti käsitletakse nii omaette väärtussüsteemina kui ka võtmena ümbritseva elu mõtestamiseks, mõistmiseks ja tunnetamiseks.

Nii ajaloo kui ka nüüdiskunsti mõistmisele panevad aluse õppekäigud muuseumidesse, galeriidesse ja näitustele. Näidete valikul kunstiajaloost lähtutakse üldisematest teemadest ega taotleta kronoloogilise ülevaate andmist. Peamine on luua sild mineviku ja nüüdisaja nähtuste vahel. Kõigi teemade käsitlemisel tuuakse võimalikult palju näiteid kunstist ning visuaalsest kultuurist lähiümbruses ja Eestis.

**3.3. Kunsti õppe- ja kasvatuseesmärgid II kooliastmes**

6. klassi lõpetaja:

1) tunnetab oma kunstivõimeid ja -huve, hindab enda ja teiste isikupära;

2) eksperimenteerib mõtete, vahendite, materjalide ja kunstitehnikatega;

3) tegutseb loovates ja uurimuslikes rühmatöödes ühise tulemuse nimel;

4) rakendab oma loomingulisi võimeid ja oskusi ka väljaspool kunstitundi;

5) on avatud erinevate kunsti- ja kultuuriilmingute suhtes;

6) tunneb huvi kunstiloomingu ja paikkondliku kultuuri vastu;

7) mõistab kultuuriväärtuste ja -keskkonna kaitse olulisust;

8) näeb loodust ja keskkonda säästva tarbimise võimalusi.

**3.4. Kunsti õpitulemused II kooliastmes**

6. klassi lõpetaja:

1) teab eesti kunsti- ja kultuuriobjekte ning kunstnikke, uurib ja võrdleb kunstiteoseid;

2) arutleb enda ja kaaslaste loovtööde üle, tõlgendab oma vaatenurgast erinevate ajastute kunstiteoseid;

3) väljendab visuaalsete vahenditega oma mõtteid, ideid ja teadmisi, kasutades kahe- ja kolmemõõtmelise kujutamise baaselemente ja kompositsiooni põhimõtteid;

4) visandab ja kavandab loovülesandeid lahendades, rakendab erinevaid kunstitehnikaid (maal, joonistus, kollaaž, skulptuur, foto, digitaalgraafika, animatsioon jne);

5) oskab uurimise käigus leida eri teabeallikatest ainealast infot;

6) võrdleb ruumilise keskkonna ja igapäevaste tarbeesemete omadusi, kavandab ideid, kuidas parandada elukeskkonda, mõistab võimalusi, kuidas tarbida loodust säästvalt;

7) arutleb visuaalse infoga seotud nähtuste üle reaalses ja virtuaalses keskkonnas, analüüsib oma eagrupile mõeldud visuaalse meedia sõnumeid;

8) tegutseb eetiliselt ja ohutult nii päris kui ka virtuaalsetes kultuurikeskkondades.

**3.5. Kunstiõpetuse 4. klassi ainekava**

|  |  |
| --- | --- |
| Õpitulemused | Õpisisu ja -tegevused |
| Õpilane:* visandab ja kavandab loovülesandeid, rakendab erinevaid kunstitehnikaid;
* väljendab visuaalsete vahenditega oma mõtteid, ideid ja teadmisi, kasutades kahe- ja kolmemõõtmelise kujutamise baaselemente ja kompositsiooni põhimõtteid;
* arutleb enda ja kaaslaste loovtööde üle, kasutades kunstitermineid;
* oskab luua seoseid kunstivoolude ja ühiskonnas toimuva vahel;
* mõistab kunsti mitmekülgsust ja oskab seda väärtustada.
 | Perspektiiv. Kolm joonistustööd kasutades erinevalt perspektiive.Värvusõpetus. Goethe või Itteni värviringi tegemine. Maalimine. Natüürmordiga tutvumine - selle muutumine läbi sajandite. Tutvumine klassikalise maalikunsti valguse ja varju kujutamise reeglitega. Maalimine kattevärvidega. Projekt. Näituse “Väikesed impressionistid” planeerimine, organiseerimine grupitööna. Tutvumine näituse planeerimise algteadmistega. Näitusele tutvustava video, plakati tegemine.Järjepidev mõtete ja tunnete visandamine. Analüüs. Kujutamine kolmemõõtmeliselt: Eesti rahvakunsti ja ehituskultuuriga tutvumine. Maketi tegemine. Fotograafia: mustrite otsimine, pildistamine. Kollaaži loomine fotodest ja ajakirja väljalõigetest. Esitluse tegemine (soovi korral virtuaalkeskkonda). Õppekäigud muuseumidesse, kunstiüritustele, nüüdiskunsti näitustele.  |

**3.6. Kunstiõpetuse 5. klassi ainekava**

|  |  |
| --- | --- |
| Õpitulemused | Õpisisu ja -tegevused |
| Õpilane:* väljendab visuaalsete vahenditega oma mõtteid, ideid ja teadmisi, kasutades kahe- ja kolmemõõtmelise kujutamise baaselemente ja kompositsiooni põhimõtteid;
* väljendab visuaalsete vahenditega oma mõtteid, ideid ja teadmisi, julgedes eksperimenteerida ja katsetada;
* kavandab ideid, kuidas parandada elukeskkonda, mõistab võimalusi, kuidas tarbida loodust säästvalt;
* arutleb visuaalse infoga seotud nähtuste üle reaalses ja virtuaalses keskkonnas, analüüsib oma eagrupile mõeldud visuaalse meedia sõnumeid ning tegutseb eetiliselt ja ohutult nii päris kui ka virtuaalsetes kultuurikeskkondades;
* mõistab kunsti mitmekesisust ja erinevaid võimalusi, oskab luua seoseid kunsti ja ühiskonnas toimuva vahel;
* on motiveeritud kunsti- ja kultuurinähtusi edasi uurima.
 | Maaližanriga “maastikumaal” tutvumine, erinevate näidete uurimine ja analüüs.Inimese kujutamine kahemõõtmeliselt: proportsioonid, figuur, portree ja autoportree. Kolmemõõtmeline objekt: savist figuuride voolimine. Tutvumine mõistetega kompositsioon, tasakaal, pinge, dominant ja koloriit. Kunstiteose sisulised ja vormilised elemendid, konkreetne ja abstraktne kunst. Eksperimenteerimine kujutamise reeglitega.Disainiprojekt: keskkonnasäästlikus, probleemi leidmine, sõnastamine, lahenduste otsimine ja visandamine (võimalusel edasiarendus). Trükitehnikaga tutvumine, katsetamine. Vabavaralise kujundusprogrammi kasutamine - plakati kujundamine ürituse jaoks. Tutvumine foto manipulatsiooniga ja reklaamide analüüs. Autoriõigused digitaalses keskkonnas. Õppekäigud muuseumidesse, galeriidesse, kunstiüritustele, nüüdiskunsti näitustele, kunstnike ateljeedesse. |

**3.7. Kunstiõpetuse 6. klassi ainekava**

|  |  |
| --- | --- |
| Õpitulemused | Õpisisu ja -tegevused |
| Õpilane:* teab eesti kunsti- ja kultuuriobjekte ning kunstnikke, uurib ja võrdleb kunstiteoseid;
* arutleb enda ja kaaslaste loovtööde üle, tõlgendab oma vaatenurgast erinevate ajastute kunstiteoseid;
* väljendab visuaalsete vahenditega oma mõtteid, ideid ja teadmisi, kasutades kahe- ja kolmemõõtmelise kujutamise baaselemente ja kompositsiooni põhimõtteid;
* visandab ja kavandab loovülesandeid lahendades, rakendab erinevaid kunstitehnikaid (maal, joonistus, kollaaž, skulptuur, foto, digitaalgraafika, animatsioon jne);
* oskab uurimise käigus leida eri teabeallikatest ainealast infot;
* võrdleb ruumilise keskkonna ja igapäevaste tarbeesemete omadusi, kavandab ideid, kuidas parandada elukeskkonda, mõistab võimalusi, kuidas tarbida loodust säästvalt;
* arutleb visuaalse infoga seotud nähtuste üle reaalses ja virtuaalses keskkonnas, analüüsib oma eagrupile mõeldud visuaalse meedia sõnumeid;
* tegutseb eetiliselt ja ohutult nii päris kui ka virtuaalsetes kultuurikeskkondades.
 | Installatsiooni kavandamine ja selle teostamine ruumis, kas individuaalselt või grupitööna. Erinevate näidete uurimine ja analüüs. Koomiksi joonistamine kasutades eelnevalt õpitud teadmisi. Loo jutustamine ja hiljem koomiksi edasiarendamine animatsiooniks. Koomiksi ja animatsiooni kunstnikega tutvumine (ideaalis tulevad kooli vestlema). Mänguline fotograafia ülesanne, kas linnaruumis või koolis. Tööde mõtestamine, idee kirjapanek. Videomäng kui kunstivorm - videomängude kujunduselementide analüüs. Õppekäigud muuseumidesse, kunstiüritustele, nüüdiskunsti näitustele, kunstnike ateljeedesse. Rõhk aruteludel, uurimuslikul õppel, projektidel, seosete loomisel, keskonnasäästlikul tegutsemisel, tegevuste mõtestamisel, õppijatele valikute võimaldamisel.  |

**4. Tehnoloogiapädevus**

Tehnoloogiavaldkonna õppeainete õpetamise eesmärgiks on kujundada õpilastes eakohane tehnoloogiapädevus: suutlikkus tulla toime tehnoloogiamaailmas, mõista tehnoloogia arengusuundumusi ning seoseid teadussaavutustega; omandada tehnoloogiline kirjaoskus tehnoloogiavahendite eakohaseks, loovaks ja innovaatiliseks kasutamiseks, lõimides mõttetööd käelise tegevusega; analüüsida tehnoloogia rakendamisega kaasnevaid võimalusi ja ohte; järgida intellektuaalomandi kaitse nõudeid; lahendada probleeme, lõimides mõttetööd käelise tegevusega, ja viia ideid ellu eesmärgipäraselt; tulla toime majapidamistöödega ja toituda tervislikult.

Tehnoloogiavaldkonna ainete õpetamise kaudu taotletakse, et õpilane:

1) tuleb toime tehnoloogilises maailmas ning kasutab tehnoloogiavõimalusi arukalt ja loovalt;

2) näeb ja mõistab loodusteaduste ning tehnoloogia arengu seoseid ning väljendab oma arvamust tehnoloogia arengu ja töömaailma muutumise kohta;

3) näeb käelises tegevuses ja mõttetöös võimalust igapäevaelu mitmekesistada ning praktilisi probleeme lahendada;

4) valib ja analüüsib tehnilisi ja loovaid lahendusi ning nendega kaasnevaid mõjusid ja ohte;

5) oskab lugeda ja koostada lihtsat joonist ning juhendit, on suuteline ülesannet esitlema ja oma arvamust põhjendama;

6) arvestab esemete disainiprotsessis nende kujunduse seost funktsionaalsuse, esteetilisuse ja kultuuritraditsioonidega;

7) valib oma ideede teostamiseks sobivaid materjale, töövahendeid ja töötlemise viise ning peab tähtsaks töövahendite ohutut ja materjalide säästlikku kasutamist;

8) oskab tööprotsessi käigus suhelda ja teiste õpilastega koostööd teha;

9) rakendab menüüd kavandades ja analüüsides tervisliku toitumise põhitõdesid ning oskab valmistada lihtsamaid tervislikke toite;

10) tuleb toime koduste majapidamistöödega.

**4.1. Ainevaldkonna kirjeldus ja valdkonnasisene lõiming**

Tehnoloogiavaldkonna õppeainetes kujundatakse traditsioonilisel ja nüüdisaegsel tehnoloogial põhinevaid teadmisi, oskusi, väärtusi ning hoiakuid. Õpikeskkond ning õppekorraldus aitavad mõista ümbritsevat esemelist maailma ning kultuuritraditsioonide ja tehnoloogilise maailma arengut.

Ainevaldkonna õppeained õpetavad nägema käsitletavate teemade seost ümbritseva elukeskkonnaga ning soodustavad eri õppeainetes ja elusfäärides omandatu praktilist rakendamist. Õpitakse mõistma toote loomisel tekkivaid valikuid, leidma ning kombineerima erinevaid keskkonnahoidlikke teostusviise ja neid analüüsima.

Nüüdisühiskonnas on olulisel kohal tehnoloogiline kirjaoskus. Tundides uuritakse ning arutletakse nähtuste ja olukordade üle ning kasutatakse erinevaid teabeallikaid, ühendatakse loov mõttetöö ja käeline tegevus, mis on oluline inimese füsioloogilises ning vaimses arengus.

Õppe käigus innustatakse õpilasi esitama uusi ideid, kavandatakse, modelleeritakse ja valmistatakse esemeid ning õpitakse neid esitlema. Ühiste arutluste käigus õpitakse eseme disainiprotsessi analüüsima, erinevaid tehnilisi ja loomingulisi lahendusi nägema, kogema ja hindama ning oma tööle hinnangut andma.

Õpitakse positiivselt meelestatud keskkonnas, milles tunnustatakse õpilaste püüdlikkust ja arengut, toetatakse omaalgatust, ettevõtlikkust ja loovust ning väärtustatakse Eesti ja maailma kultuuriloomingut ja -tausta.

Õpetus arendab töö- ja koostööoskusi, kriitilist mõtlemist ning analüüsi- ja hindamisoskusi. Erinevate rakenduslikku laadi tegevuste analüüsimine aitab õpilastel teha karjääriotsuseid ning leida meelepäraseid hobisid.

Õpitakse siduma mõttetööd ja käelist tegevust ning mõistma koolis õpitava seoseid elukeskkonnaga. Aineõpetuse rikastamiseks kasutatakse paikkonnas pakutavaid võimalusi. Õppesisu on põimitud praktiliste probleemide lahendamisega, eseme kavandamine ja valmistamine tunnis hõlmab kogu arendustsüklit idee loomisest toote esitluseni.

**4.2. Üldpädevuste kujundamise võimalusi**

Tehnoloogiavaldkonna ained pakuvad üldpädevuste kujundamiseks võimalust ühiselt arutleda, kuidas lahendada igapäevaelus esile kerkivaid olukordi, ühistöid ning erinevaid ülesandeid ja projekte. Pädevustes eristatava nelja omavahel seotud komponendi – teadmiste, oskuste, väärtushoiakute ja -hinnangute – kujundamisel on kandev roll professionaalsel õpetajal, kes loob oma väärtushinnangute ja enesekehtestamisoskusega sobiva õpikeskkonna ning mõjutab õpilaste väärtushinnanguid ja käitumist.

**Kultuuri- ja väärtuspädevus.** Loovust arendavad tegevused ning projektid õpetavad arvestama arvamuste ja ideede paljusust. Ühised arutelud ning ülesanded ja nende tulemuse analüüsimine aitavad õpilastel kujundada ja põhjendada oma arvamusi, tunda töörõõmu ning vastutust alustatu lõpetada. Käsitletavate teemade ja praktiliste tegevuste kaudu õpetatakse väärtustama loomingut ning kujundama ilumeelt, hindama oma ja teiste maade ning rahvaste kultuuripärandit, samuti väärtustama tehnoloogiasaavutusi.

**Sotsiaalne ja kodanikupädevus.** Erinevad ühistöö vormid tehnoloogiaainetes suunavad õpilasi koostööd tegema, arendades tolerantsust ja valmidust aktsepteerida inimeste erinevusi ning arvestada neid suhtlemisel. Õpilasi juhitakse analüüsima oma käitumist ning selle mõju kaaslastele ja ülesannete lahendamisele.

**Enesemääratluspädevus.** Praktiline tegevus ning selle analüüs arendavad õpilastes suutlikkust mõista ja hinnata ennast, oma nõrku ja tugevaid külgi ning aitavad neil teha otsuseid enda arengu ja tulevase tööelu kohta.

**Õpipädevus.** Õpitakse nägema ja analüüsima tehnoloogia seost erinevate teadmistega ning kogetakse teistes õppeainetes õpitu vajalikkust praktikas. Töö iseseisev korraldus alates teabe kogumisest, materjalide ja töötlemisviisi valikust ning lõpetades töö tegemise ja tulemuse analüüsiga arendab suutlikkust märgata ning lahendada probleeme, hinnata ja arendada oma võimeid ning juhtida õppimist.

**Suhtluspädevus.** Ühiste ülesannete ja projektide kaudu õpitakse ennast selgelt ja asjakohaselt väljendama ning teistega arvestama, vajaduse korral teisi aitama ning koos töötamise eeliseid kogema. Uurimist vajavate ülesannete lahendamine ning esitluste koostamine arendab oskust lugeda ning mõista teabe- ja tarbetekste ning kirjutada eri liiki tekste.

**Matemaatika-, loodusteaduste- ja tehnoloogialane pädevus.** Tööõpetuses rakendatavad konkreetsed probleemilahendused nõuavad arvutamis- ja mõõtmisoskust, oskust kasutada loogikat ja matemaatilisi sümboleid. Pakutakse mõtlemist arendavaid tegevusi, milles on vaja püstitada probleeme, leida sobivaid lahendusteid, põhjendada oma valikuid ja analüüsida tulemusi. Õpitakse kasutama ja looma ning kriitiliselt hindama erinevaid tehnoloogiaid ja tehnoloogilisi abivahendeid. Õpitakse mõistma teaduse osa tehnika arengus ja vastupidi.

**Ettevõtlikkuspädevus.** Tehnoloogiavaldkonna ainetes on olulisel kohal avatus loomingulistele ideedele ja originaalsetele vaatenurkadele. Esemeid valmistades läbitakse toote arendamise tsükkel idee leidmisest valmis tooteni. Aineprojektid võimaldavad õpilastel katsetada oma ideede elluviimist mitmesuguste ettevõtlusmudelite kaudu, näiteks pidada meeskonnana ajutiselt koolis kohvikut, disainida mõni suuremahuline toimiv ese ning organiseerida tööprotsess klassis.

**Digipädevus.** Tehnoloogiaaineid õppides kasutatakse digivahendeid infot otsides, tööd kavandades ja alternatiivseid lahendusi leides idee loomisest toote esitluseni üksinda või ühiselt. Ollakse teadlik autoriõiguste järgimise kohustusest digikeskkonnas. Õpitakse kasutama valdkonna tarkvaralahendusi ning nendega seotud seadmeid. Suurendatakse teadlikkust digivahendite kasutamisega kaasneda võivatest terviseriskidest ja internetis loomingu jagamise turvalisusest.

**4.3. Õppeainete lõimingu võimalusi teiste ainevaldkondadega**

Tehnoloogia ainevaldkond toetub teistes õppeainetes omandatud teadmistele, pakkudes võimalusi jõuda praktilistes tegevustes arusaamisele, et teadmised on omavahel seotud ning igapäevaelus rakendatavad. Abstraktsele analüüsile lisanduvad nägemise, kompimise ja katsetamise võimalused ning silmaga nähtav tulemus. Aineprojektid võimaldavad lõimida tehnoloogiavaldkonna õppeaineid teiste ainevaldkondadega, luua seoseid ainevaldkonna sees ja teiste õppeainetega.

**Keel ja kirjandus, sh võõrkeeled.** Õpilastes kujundatakse oskust väljendada end selgelt ja asjakohaselt nii suuliselt kui ka kirjalikult. Teavet kogudes ja esitlusi koostades areneb õpilaste tehnoloogiline sõnavara. Õpilasi suunatakse kasutama kohaseid keelevahendeid ning järgima õigekeelsusnõudeid. Oma tööd esitledes ja valikuid põhjendades saavad õpilased esinemiskogemusi ning arendavad väljendusoskust. Õpilaste tähelepanu juhitakse kirjalike tööde (nt juhendid, referaadid) korrektsele vormistamisele. Tööülesannete ning projektide jaoks võõrkeelsetest tekstidest teabe otsimine toetab võõrkeelte omandamist.

**Matemaatika.** Tehnoloogiaainetes kasutavad õpilased loogilist mõtlemist ning matemaatilisi teadmisi. Õpilaste arvutustel ja mõõtmistel on praktiline tagajärg, vigu ja nende tagajärgi märgatakse kohe, mõistetakse, et analüüs ning paremate lahenduste leidmine on vältimatu.

**Kunstiained.** Erinevate esemete kavandamine ja disainimine ning valmistamine pakub õpilastele võimalusi end loominguliselt väljendada. Õpitakse hindama uudseid ja isikupäraseid lahendusi ning märkama toodete disaini funktsionaalsust ja seoseid kunstiloomingu ning kultuuritraditsioonidega.

**Kehaline kasvatus.** Praktilised ülesanded aitavad kinnistada terviseteadlikku käitumist, õpetavad arvestama ergonoomikapõhimõtteid ning väärtustama tervislikku toitumist ja sportlikku eluviisi.

**4.4. Läbivate teemade rakendamise võimalusi**

Tehnoloogiavaldkond seondub kõigi läbivate teemadega. Õppekava läbivaid teemasid peetakse silmas valdkonna õppeainete eesmärgiseade, õpitulemuste ning õppesisu kavandamisel, lähtudes kooliastmest ning õppeaine spetsiifikast.

**Elukestev õpe ja karjääri planeerimine.** Kujundatakse iseseisva tegutsemise oskust, mis on oluline alus elukestva õppe harjumuste ja hoiakute omandamisel. Erinevate õppevormide kaudu arendatakse õpilaste suhtlus- ja koostööoskusi, mis on tähtsad tulevases tööelus. Tutvumine tehnoloogia arengu ja inimese rolli muutumisega tööprotsessis aitab tunnetada elukestva õppe vajadust. Oma ideede rakendamiseks tehnoloogiliste võimaluste valimine, töö kavandamine ning üksi ja koos töötamine aitavad arendada ning analüüsida oma huvisid, töövõimet ja koostööoskusi. Õppetegevus võimaldab vahetult kokku puutuda töömaailmaga (nt ettevõtete külastamine): õpilastele tutvustatakse ainevaldkonnaga seotud elukutseid, ameteid, erialasid ja edasiõppimise võimalusi. Õppetegevus annab õpilastele teadmised sellest, et eri töödel võivad olla erinevad nõuded ja ka töötingimused, ning nii suunatakse õpilasi analüüsima, kas nende tervislik seisund ja füsioloogiline eripära sobivad selleks, et teha neid huvitavat tööd. Õpilaste tähelepanu juhitakse sellele, miks on oluline tööohutusest kinni pidada ja kuidas võib tervise kahjustamine piirata teatud valdkondades töötamist.

**Keskkond ja jätkusuutlik areng.** Toodet või toitu valmistades on tähtis säästlikult kasutada nii looduslikke kui ka tehismaterjale. Tähelepanu pööratakse keskkonnasäästlike tarbimisharjumuste kujundamisele ja kujunemisele. Jäätmete sortimine ning energia ja ressursside kokkuhoid tundides aitavad kinnistada ökoloogiateadmisi.

**Kodanikualgatus ja ettevõtlikkus.** Algatusvõime, ettevõtlikkus ja koostöö on tihedalt seotud tehnoloogiaainete sisuga. Ideede realiseerimise ja töö korraldamise oskus on üks valdkonna õppeainete õpetamise põhilisi eesmärke. Ettevõtlikkust toetavad oskuslikult elluviidavad projektid, mis annavad õpilastele võimaluse oma võimeid proovile panna.

**Kultuuriline identiteet.** Tutvumine esemelise kultuuri, kommete ja toitumistavadega võimaldab näha kultuuride erinevust maailma eri paigus ning teadvustada oma kohta mitmekultuurilises maailmas. Õpitakse kasutama rahvuslikke elemente esemete kavandamisel.

**Teabekeskkond.** Oma tööd kavandades ja ainealaste projektide jaoks infot kogudes õpitakse kasutama erinevaid teabekanaleid ning hindama kogutud info usaldusväärsust. Interneti kasutamine võimaldab olla kursis tehnoloogiliste uuendustega ning tutvuda kogu maailma disainerite, inseneride ja käsitöötegijate loominguga.

**Tehnoloogia ja innovatsioon.** Tundides kasutatakse erinevaid materjale ja töötlusviise. Ülesandeid lahendades ja tulemusi esitledes õpitakse kasutama arvutiprogramme, leitakse võimalusi rakendada õppeprotsessis digikeskkonda. Tutvutakse arvuti abil juhitavate seadmete ja masinatega, kuna nendega töötamine loob võimaluse õppida tundma tänapäevaseid tehnoloogilisi võimalusi.

**Tervis ja ohutus**. Tutvutakse tööohutusega eri tööde puhul ning õpitakse arvestama ohutusnõudeid. Tutvumine erinevate looduslike ja sünteetiliste materjalidega ning nende omadustega aitab teha esemelises keskkonnas tervisest lähtuvaid valikuid. Tervisliku toitumise põhitõdede omandamine ning tervislike toitude valmistamine õpetavad terviseteadlikult käituma.

**Väärtused ja kõlblus.** Tehnoloogiaained kujundavad väärtustavat suhtumist uudsetesse, eetilisi ja ökoloogilisi tõekspidamisi arvestavatesse lahendustesse. Rühmas töötamine annab väärtuslikke kogemusi, kuidas arvestada kaaslastega, arendada organiseerimisoskust ning lahendada konflikte. Etiketiteemade kaudu kujundatakse praktilisi käitumisoskusi, õpitakse mõistma käitumisvalikute põhjusi ja võimalikke tagajärgi.

**4.5. Õppetegevuse kavandamine ning korraldamine**

Õppetegevust tööõpetuses kavandades ja korraldades:

1) lähtutakse õppekava alusväärtustest, üldpädevustest, õppeaine eesmärkidest, taotletavatest õpitulemustest, õppesisust ning toetatakse lõimingut teiste õppeainete ja läbivate teemadega;

2) võimaldatakse õppida individuaalselt ning üheskoos nii iseseisva, paaris- kui ka rühmatöö kaudu, et õpilastest kujuneksid aktiivsed ning iseseisvad õppijad;

3) kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;

4) arvestatakse kooli ainekava ja õpetaja töökava koostamisel ka teistes ainetes õpitavat ning lõimitakse õppesse võimaluse korral teisi õppeaineid. Selleks kohaldatakse tööõpetuses üldõpetuse põhimõtteid.

5) arvestatakse, et valdkonna kõigi ainete õppetegevus on rakendusliku suunitlusega. Teoreetiline ja praktiline osa vahelduvad vastavalt õpilaste suutlikkusele ning edasijõudmisele. Toote disainiprotsessis omandatakse vajalikke teadmisi, oskusi ja hoiakuid. Arvestatakse õpilaste arengut, edasijõudmist ning suutlikkust;

6) jälgitakse, et tööõpetuse õppetegevus oleks vaheldusrikas, võimaldades läbida erinevaid tööliike ja teemasid, katsetada mitmesuguste materjalide töötlemist ning tutvuda nende omadustega käelise tegevuse ning loovuse kaudu;

7) innustatakse õpilasi oma arvamust avaldama, arutletakse ühiselt õpetusega seotud teemadel ning pööratakse tähelepanu väärtuskasvatusele;

8) luuakse klassis asjalik ja meeldiv töine õhkkond ning toetatakse õpilaste loovust ja omaalgatust;

9) kasutatakse paikkonnas pakutavaid võimalusi, et aineõpetust mitmekesistada.

Käsitöös ja kodunduses ning tehnoloogiaõpetuses:

1) rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid;

2) laiendatakse õpikeskkonda (raamatukogu, arvuti/ multimeediaklass, looduskeskkond, ettevõtted, kooliõu, näitused, muuseumid jm);

3) kasutatakse tänapäevaseid õppemeetodeid, sh aktiivõpet (loov mõtte- ja praktiline tegevus, projektõpe, uurimistööd, katsetused, nt erinevate materjalide ja ainete omadused, ürituste ja näituste korraldamine, internetipõhiste keskkondade kasutamine oma ideede ja töö tutvustamiseks ning eksponeerimiseks, mängud, arutelud, diskussioonid, väitlused jm);

4) pannakse pearõhk loovale disainiprotsessile (kavandamine, katsetamine, eseme täiendamine jm), rahvuslike töötraditsioonide säilitamisele (nt rahvuslik ese, rahvakunstist pärit motiivide kasutamine toote kaunistamisel jm) ning nüüdisaegsele tehnoloogiale;

5) pööratakse enne uute töötlemisviiside ja seadmete kasutamist tähelepanu ohutusele, sh tööohutusalasele instrueerimisele ning ohutute töövõtete demonstreerimisele;

6) planeeritakse õppesisu ajaline jaotus – tundide arv ja järjestus –, arvestades ühtlasi soovitust valida käsitöös kaks põhilist tööliiki, millega seostada ainesisesed läbivad teemad (kavandamine, rahvakunst, töö organiseerimine ja materjalid);

7) kasutatakse projektipõhiseid õppetöövorme (sh õppeainete- ja eluvaldkondadevahelised projektid, ühistöö ettevõtlusega ning poiste ja tüdrukute koostöö nii kodunduses, käsitöös kui ka tehnoloogiaõpetuses), mis võimaldavad pöörata rohkem tähelepanu paikkonna traditsioonidele, tutvuda erinevate tehnikatega ja neid katsetada, suunata õpilasi iseseisvalt ning koos teistega loovalt probleeme lahendama ja aineüritusi korraldama;

8) jaotatakse kodundusõppes klass toitu valmistades ja teisi praktilisi ülesandeid tehes väiksemateks rühmadeks (1–5 õpilast);

9) peetakse silmas, et tehnoloogiaõpetus on peamiselt üles ehitatud eseme arendustsüklile;

10) taotletakse, et õpilaste õpikoormus, sh kodutööde maht on mõõdukas, jaotub õppeaasta jooksul ühtlaselt ning jätab neile piisavalt aega puhata ja huvialadega tegelda;

11) lähtutakse eesmärgist, et kodused ülesanded käsitöös ja tehnoloogiaõpetuses oleks seotud peamiselt tööks vajaliku teabe hankimise, töö iseseisva kavandamise ja organiseerimisega, käsitöös ka eseme disainiga, ning välditakse liigset otsest juhendamist;

12) läbitakse kõik etapid alates info otsimisest, toote disainimisest, toote teostusest kuni selle tutvustamiseni teistele õpilastele;

13) kohandatakse õppesisu ja õpitulemusi vastavalt õpilaste võimekusele.

**4.6. Hindamise alused**

Tehnoloogiavaldkonna õppeainetes on hindamise eesmärk toetada õpilaste arengut, innustada õpilasi sihikindlalt õppima, suunata nende enesehinnangu kujunemist, süvendada ja tekitada elukestvat käsitöö- ja tehnoloogiahuvi, suunata ja toetada õpilasi haridustee valikul. Hindamine toetab õpilaste tehnoloogiapädevuse kujunemist, tehnoloogilise kirjaoskuse arengut ja annab tagasisidet õpilaste individuaalse arengu kohta, olles lähtekohaks järgneva õppe kavandamisel.

Hindamisel lähtutakse vastavatest põhikooli riikliku õppekava üldosa sätetest, Emili kooli hindamisjuhendist ning kasutatakse kujundavat ja kokkuvõtvat hindamist, lähtudes püstitatud õppeülesandest ning kehtiva õppekava sisust ja eesmärkidest. Õpilasi hinnates on olulised nii õpetaja sõnaline kirjeldus kui ka õpilaste enesehinnang.

**4.7. Füüsiline õppekeskkond**

Kool korraldab tehnoloogiaainete õppest valdava osa ruumides, kus:

1) aineõpetuseks vajalik sisustus vastab kooli valitud praktilistele töödele, on tänapäevane ning võimaldab ohutult ja nüüdisaegselt õppetööd korraldada;

2) on ruumid riietumiseks ja kätepesuks, õpetajatööks, materjalide ja praktiliste tööde hoidmiseks;

3) on individuaalsed kaitsevahendid igale õpilasele ja õpetajale.

Kool võimaldab tehnoloogiavaldkonna õppeainete õpetamiseks vajalikud materjalid ja esmased töövahendid ning masinad.

**5. Käsitöö ja kodundus**

**5.1. Käsitöö ja kodunduse õppe- ja kasvatuseesmärgid**

Käsitöö ja kodunduse õppeainega taotletakse, et põhikooli lõpuks õpilane:

1) tunneb rõõmu ja rahulolu praktilisest eneseteostusest, hindab tööd ja töö tegijat;

2) mõistab tehnoloogia arengut, näeb sellest tulenevaid muutusi töös ning nende mõju keskkonnale;

3) tunnetab ja arendab oma loomingulisi võimeid, kavandab ja teeb teoks oma ideed ning lahendab loovalt endale võetud ülesanded;

4) võrdleb ja kasutab erinevaid materjale;

5) teab ohutu töötamise põhimõtteid ning järgib neid;

6) töötab meeskonnas ja tajub oma võimeid ühistöös;

7) lähtub toitu valides ja valmistades tervisliku toitumise põhimõtetest;

8) tuleb toime koduse majapidamise ja pere eelarvega ning käitub teadliku tarbijana;

9) seostab õpitud teoreetilised teadmised igapäevaelus vajalike praktiliste oskustega;

10) kasutab erinevaid teabeallikaid loova mõttetöö ja käelise tegevuse ühendamiseks;

11) väärtustab ja hoiab rahvuskultuuri ning teadvustab oma kohta mitmekultuurilises maailmas.

**5.2. Käsitöö ja kodunduse õppeaine kirjeldus**

Käsitöö ja kodunduse õpe lõimib teoreetilised teadmised igapäevaelus vajalike praktiliste oskustega. Käsitöö seos tarbekunstiga loob eeldused loominguliseks eneseteostuseks. Õppe käigus arutletakse kunsti, käsitöö ja moe seoste ning käsitöö ja kergetööstuse tähtsuse üle ajaloos ning tänapäeval. Tutvutakse erinevate materjalide ja nende omadustega ning proovitakse nende kasutamise mitmesuguseid tehnikaid.

Õppetöö käigus õpitakse nägema ja leidma huvitavaid ning uudseid lahendusi esemete ja toodete disainimisel. Väärtustatakse rahvuslike kultuuritraditsioonide hoidmist ja arendamist nii käsitöös kui ka kodunduses. Õpitakse märkama erinevate maade käsitöö- ja toidutraditsioone ning nende seost ajaloo, kliima, usu ja kultuuritavadega.

Kodundustundides õpitakse tervisliku toitumise põhitõdesid, tasakaalustatud menüü koostamist ja toiduvalmistamist ning arendatakse majandamisoskust. Arutletakse tarbijakäitumise teemal, väärtustatakse keskkonnasäästlikku, oma õigusi ning kohustusi teadvat tarbijat, otsitakse seoseid ja vastuolusid inimeste terviseteadlikkuse ning tegeliku käitumise vahel.

Õppeainena kujundab käsitöö ja kodundus õpilastes praktilist mõtlemist, loovust, arendab käelist tegevust, eneseanalüüsi võimet ning tehnoloogilist kirjaoskust. Õppeaine lõimib teadmisi, mis on omandatud teistes õppeainetes. Loomingulistel ja praktilistel tegevustel on ka lõõgastav funktsioon nii õppetöös kui ka tulevases elus.

**5.3. Käsitöö ja kodunduse õppe- ja kasvatuseesmärgid II kooliastmes**

6. klassi lõpetaja:

1) tunneb rõõmu üksi ja koos teistega töötegemisest;

2) tunneb ja kasutab mitmesuguseid materjale ning töövahendeid, järgib seejuures ohutusnõudeid ja hoiab korras töökoha;

3) leiab ideid ning oskab neid esitleda;

4) saab aru tööjuhenditest ja selgitavatest joonistest;

5) tunneb põhilisi toiduaineid ja nende omadusi ning valmistab lihtsamaid toite;

6) teab tervisliku toitumise põhialuseid;

7) tunneb oma kodukoha ja Eesti kultuuritraditsioone.

**5.4. Käsitöö ja kodunduse õpitulemused ja õppesisu II kooliastmes**

**Töö kavandamine ja rahvakunst**

Õpilane:

1) kavandab omandatud töövõtete baasil jõukohaseid käsitööesemeid;

2) märkab rahvuslikke kujunduselemente tänapäevastel esemetel;

3) leiab käsitööeseme kavandamiseks ideid eesti rahvakunstist;

4) leiab võimalusi taaskasutada tekstiilmaterjale;

5) oskab kavandamisel kasutada ainekirjandust ja teabeallikaid.

**Materjalid ja töö kulg**

Õpilane:

1) kirjeldab looduslike kiudainete saamist, põhiomadusi, kasutamist ja hooldamist;

2) eristab telgedel kootud kangaid trikotaažist ning võrdleb nende omadusi;

3) seostab käsitöölõnga jämedust töövahendiga;

4) töötab iseseisvalt lihtsama tööjuhendi järgi;

5) järgib töötades ohutusnõudeid ning hoiab korras töökoha;

6) hindab oma töö korrektsust ja esteetilisust.

**Tööliigid**

Õpilane:

1) kasutab tekstiileset kaunistades ühe- ja kaherealisi pisteid;

2) seab õmblusmasina töökorda, traageldab ning õmbleb lihtõmblust ja palistust;

3) lõikab välja ja õmbleb valmis lihtsama eseme;

4) heegeldab ja koob põhisilmuseid ning tunneb mustrite ülesmärkimise viise ja tingmärke;

5) heegeldab ja koob lihtsa skeemi järgi;

6) mõistab täpsuse vajalikkust ning järgib seda tekstiilitöös.

**Toit ja toitumine, tarbijakasvatus**

Õpilane:

1) teab erinevaid toiduainerühmi ning tunneb nendesse kuuluvaid toiduaineid ja nende omadusi;

2) võrdleb pakendiinfo järgi erinevate toiduainete toiteväärtust;

3) teab, mis toiduained riknevad kergesti, ning säilitab toiduaineid sobival viisil;

4) teab väljendite „kõlblik kuni” ja „parim enne” tähendust;

5) käitub keskkonnahoidliku tarbijana;

6) oskab valida erinevaid kaupu ja oma valikut põhjendada;

7) hindab oma toitumisharjumuste vastavust toitumisõpetuse põhitõdedele.

**Toidu valmistamine, töö organiseerimine ja hügieen**

Õpilane:

1) kasutab mõõtenõusid ja kaalu ning oskab teisendada mahu- ja massiühikuid;

2) valib töövahendid ja seadmed töö eesmärgi järgi ning kasutab neid ohutusnõudeid arvestades;

3) valmistab lihtsamaid tervislikke toite, kasutades levinumaid toiduaineid ning külm- ja kuumtöötlemistehnikaid;

4) lepib kaaslastega kokku tööjaotuse, täidab ülesande, hindab rühma töötulemust ja igaühe rolli tulemuse saavutamisel;

5) järgib köögis töötades hügieenireegleid.

**Lauakombed ja etikett**

Õpilane:

1) katab toidukorra järgi laua, valides ning paigutades sobiva lauapesu, -nõud ja -kaunistused, ning hindab laua ja toitude kujundust;

2) peab kinni üldtuntud lauakommetest;

3) leiab loomingulisi võimalusi, kuidas pakkida kingitusi.

**Kodu korrashoid**

Õpilane:

1) teeb korrastustöid, kasutades sobivaid töövahendeid;

2) planeerib rõivaste pesemist, kuivatamist ja triikimist hooldusmärkide järgi;

3) näeb kodutööde jaotamises pereliikmete heade suhete eeldust.

**Projektitööd**

Õpilane:

1) valmistab või leiab üksi või koostöös teistega ülesannetele ning probleemidele lahendusi;

2) suhtub kaaslastesse heatahtlikult ja arvestab teiste arvamust;

3) teadvustab end rühmatöö, projektitöö ja teiste ühistöö tegevuste osalisena;

4) osaleb aktiivselt erinevates koostöö- ja suhtlusvormides;

5) väärtustab disainiprotsessi ning analüüsib täidetud ülesandeid ja saadud tagasisidet;

6) kujundab, esitleb ja põhjendab oma arvamust.

**5.5. Käsitöö ja kodunduse 4. klassi ainekava**

|  |  |
| --- | --- |
| Õpitulemused | Õpisisu ja -tegevused |
| Õpilane:* eristab erinevaid materjale (paber, tekstiil, plastmass, puit, metall);
* käsitseb ja hooldab lihtsamaid tööriistu (käärid, nuga, nõel, naaskel, haamer);
* kasutab õigesti lihtsamaid töövõtteid materjalide töötlemisel;
* kavandab ja teostab töid;
* töötab iseseisvalt lihtsate tööjuhendite järgi;
* hindab oma tööd esteetilisest ja praktilisest küljest;
* hoiab korras oma õppevahendeid ja töökohta;
* hoiab korras rõivaid ja jalanõusid;
* teeb lihtsamaid korrastustöid;
* katab lauda;
* käitub viisakalt söögilauas, kodus ja väljaspool kodu;
* kasutab ohutustehnika nõudeid erinevate töövõtete rakendamisel;
* tunneb heegeldamise ja tikkimise tingmärke;
* kavandab ja valmistab lihtsaid esemeid;
* heegeldab põhisilmuseid;
* tikib ühe- ja kaherealisi pisteid;
* määrab koe- ja lõimelõnga suunda;
* õmbleb käsitsi eelpistet ja nööpi;
* viimistleb erinevates tehnikates töid.

  | Paberi rebimine, lõikamine, voltimine. Mõõtmine, märkimine, šabloonide kasutamine. Liimimine. Paberitööde kaunistamine. Värvimise erivõtted. Modelleerimine ja konstrueerimine paberist, kartongist ja papist; nende kasutamine koos teiste materjalidega. Materjali ettevalmistamine voolimiseks. Ümarplastikas teostatud figuuridele väikeste detailide lisamine. Reljeefse ornamendi voolimine. Liikumisasendis figuuride voolimine. Aplikatsioonitööd ja meisterdamine looduslikust materjalist. Detailide erinevad ühendamisviisid.Nõela niiditamine. Niidi kinnitamine riidesse õmblemise ja tikkimise alustamisel ja lõpetamisel. Niidi lõikamine ja jätkamine. Pistete õmblemine. Eel-, tikk-, üleloomispiste. Rist- ja sämppiste. Lihtõmblus ja ühekordne palistus. Töö käeshoidmine õmblemisel. Riide lõikamine: riideserva tasandamine, kujundite väljalõikamine. Lõike paigutamine riidele. Pehme mänguasja kavandamine ja õmblemine. Nööbi õmblemine. Lihtsa tikkimistöö kavandamine ja kaunistuspistete kasutamine. Heegelnõela hoidmine töötamisel. Alg-, ahel- ja kinnissilmus. Edasi-tagasi ridade heegeldamine, töö lõpetamine. Lihtsa heegeldustöö kavandamine, teostamine. Ruumide korrastamine ja kaunistamine tähtpäevade puhul. Riiete ning jalatsite hooldamine. Isiklik hügieen. |

**5.6. Käsitöö ja kodunduse 5. klassi ainekava**

|  |  |
| --- | --- |
| Õpitulemused | Õpisisu ja -tegevused |
| **Käsitöö** |  |
| 1. KavandamineÕpilane:* kavandab omandatud töövõtete baasil jõukohaseid käsitööesemeid;
* leiab võimalusi taaskasutada tekstiilmaterjale.
 | Idee ja kavandi tähtsus eset valmistades. Kujunduse põhimõtted ja nende rakendamine. Värvusõpetuse põhitõdede arvestamine esemeid disainides. Ideede leidmine ja edasiarendamine kavandiks.Tekstiilide ja käsitöömaterjalide valiku ning sobivuse põhimõtted lähtuvalt kasutusalast. |
| 2. Töö kulgÕpilane:* töötab iseseisvalt lihtsama tööjuhendi järgi;
* järgib töötades ohutusnõudeid ning hoiab korras töökoha;
* hindab oma töö korrektsust ja esteetilisust.
 | Töötamine suulise juhendamise järgi. Töötamine tööjuhendi järgi. Tööjaotus rühmas, ühistöö kavandamine, hooliv, arvestav ja üksteist abistav käitumine. Ühise töö analüüsimine ja hindamine. |
| 3. RahvakunstÕpilane:* märkab rahvuslikke kujunduselemente tänapäevastel esemetel.
 | Rahvakultuur ja selle tähtsus. Tavad ja kombed. Rahvuslikud mustrid ehk kirjad ajaloolistel ja tänapäevastel esemetel. |
| 4. MaterjalidÕpilane:* kirjeldab looduslike kiudainete saamist, põhiomadusi, kasutamist ja hooldamist;
* eristab telgedel kootud kangaid trikotaažist ning võrdleb nende omadusi.
 | Tekstiilkiudained. Looduslikud kiud, nende saamine ja omadused.Kanga kudumise põhimõte. Kanga liigid: telgedel kootud, silmuskoelised, mittekootud kangad. |
| 5. TööliigidÕpilane:* seab õmblusmasina töökorda, traageldab ning õmbleb lihtõmblust ja palistust;
* mõistab täpsuse vajalikkust õmblemisel ning järgib seda oma töös;
* koob põhisilmuseid ning tunneb mustrite ülesmärkimise viise ja tingmärke.
 | Õmblemine. Töövahendid. Täpsuse vajalikkus õmblustöös. Õmblemine käsitsi ja õmblusmasinaga. Õmblusmasina niiditamine. Lihtõmblus. Äärestamine. Palistused. Õmblustöö viimistlemine.Kudumine. Töövahendid ja sobivad materjalid. Silmuste loomine. Pahempidine silmus. Ääresilmused (sõlmeline äär). Kudumi lõpetamine. Kudumi viimistlemine ja hooldamine. |
| **Kodundus** |  |
| 1. Toit ja toitumineÕpilane:* võrdleb pakendiinfo järgi erinevate toiduainete toiteväärtust;
* hindab oma toitumisharjumuste vastavust toitumisõpetuse põhitõdedele ning teeb ettepanekuid tervislikumaks toiduvalikuks.
 | Toiduained ja toitained. Toidupüramiid. |
| 2. Töö organiseerimine ja hügieenÕpilane:* teadvustab hügieenireeglite järgimise vajadust köögis töötades;
* koostab koos kaaslastega tööplaani, lepib kokku tööjaotuse, täidab ülesande, hindab rühma töötulemust ja igaühe rolli tulemuse saavutamisel;
* suhtub kaaslastesse heatahtlikult ning arvestab teiste arvamust.
 | Isikliku hügieeni nõuded köögis töötades. Toidu ohutus. Nõude pesemine käsitsi ja masinaga, köögi korrashoid. Tööde järjekord toitu valmistades.Tööjaotus rühmas, hooliv ja arvestav käitumine. Ühise töö analüüsimine ja hindamine |
| 3. Toidu valmistamineÕpilane:* kasutab mõõtenõusid ja kaalu ning oskab teisendada massiühikuid;
* valib töövahendid töö eesmärgi järgi ning kasutab neid ohutusnõudeid arvestades;
* valmistab lihtsamaid tervislikke toite, kasutades levinumaid toiduaineid ning külmtöötlemistehnikaid.
 | Mõõtühikud. Töövahendid köögis. Ohutushoid. Toiduainete eeltöötlemine, külm- ja kuumtöötlemine. Kuumtöötlemata magustoidud. Külmad ja kuumad joogid. Kartulite, munade ja makarontoodete keetmine. Toor- ja segasalatid. Külmad kastmed. |
| 4. LauakombedÕpilane:* katab toidukorra järgi laua, valides ning paigutades sobiva lauapesu, -nõud ja -kaunistused;
* peab kinni üldtuntud lauakommetest ning hindab laua ja toitude kujundust.
 | Lauakombed ning lauakatmise tavad ja erinevad loomingulised võimalused. Lauapesu, -nõud ja -kaunistused. Sobivate nõude valimine toidu serveerimiseks. |
| 5. Kodu korrashoidÕpilane:* teeb korrastustöid, kasutades sobivaid töövahendeid;
* näeb kodutööde jaotamises pereliikmete heade suhete eeldust.
 | Puhastus- ja korrastustööd. Töövahendid.Rõivaste pesemine käsitsi. Hooldusmärgid. Triikimine.Jalatsite hooldamine. |
| 6. TarbijakasvatusÕpilane:* analüüsib oma taskuraha kasutamist.
 | Tulud ja kulud pere eelarves, taskuraha. Arutelu raha kasutamise ja säästmise üle. |
| ProjektitöödÕpilane:* teadvustab end rühmatöö, projektitöö ja teiste ühistöös toimuvate tegevuste liikmena;
* osaleb aktiivselt erinevates koostöö- ja suhtlusvormides;
* leiab iseseisvalt ja/või koostöös teistega ülesannetele ning probleemidele lahendeid;
* suhtub kaaslastesse heatahtlikult ja arvestab teiste tööalaseid arvamusi;
* kujundab, esitleb ja põhjendab oma arvamust;
* väärtustab töö tegemist ning analüüsib töö kulgu.
 | Näiteid valikteemadeks ja projektideks: Märg- ja nõelviltimine, batik ja kangatrükk, pärlitööd, paelad ja nöörid, lillede hooldamine, kohalike rahvuslike traditsioonide uurimine, kostüümid kooliteatrile, villast lõngaks, õpime ja õpetame koos sõpruskooliga interneti abil üksteisele rahvuslikke käsitöövõtteid, meie koolilõuna analüüs, teeme nukumaja, eksootilised puuviljad, eestlaste toidulaud läbi sajandite, leivategu, koostame oma klassi kokaraamatu, kavandame ja viime läbi pidu. |

**5.7. Käsitöö ja kodunduse 6. klassi ainekava**

|  |  |
| --- | --- |
| Õpitulemused | Õpisisu ja -tegevused |
| **Käsitöö** |  |
| 1. KavandamineÕpilane:* kavandab omandatud töövõtete baasil jõukohaseid käsitööesemeid;
* leiab käsitööeseme kavandamiseks ideid eesti rahvakunstist.
 | Kujunduse põhimõtted ja nende rakendamine. Kavandamise graafilised võimalused.Tekstiilide ja käsitöömaterjalide valiku ning sobivuse põhimõtted lähtuvalt kasutusalast. |
| 2. Töö kulgÕpilane:* töötab iseseisvalt lihtsama tööjuhendi järgi;
* järgib töötades ohutusnõudeid ning hoiab korras töökoha;
* hindab oma töö korrektsust ja esteetilisust.
 | Töötamine suulise juhendamise järgi. Töötamine tööjuhendi järgi. Lihtsama tööjuhendi koostamine.Tööjaotus rühmas, ühistöö kavandamine, hooliv, arvestav ja üksteist abistav käitumine. Ühise töö analüüsimine ja hindamine. |
| 3. RahvakunstÕpilane:* märkab rahvuslikke kujunduselemente tänapäevastel esemetel;
* kirjeldab muuseumis olevaid rahvuslikke esemeid.
 | Rahvakultuur ja selle tähtsus. Esemeline rahvakunst. Rahvuslikud mustrid ehk kirjad ajaloolistel ja tänapäevastel esemetel. Muuseumide roll rahvakunsti säilitajana.Rahvuslike detailide kasutamine tänapäevast tarbeeset kavandades. |
| 4. MaterjalidÕpilane:* seostab käsitöölõnga jämedust ja eseme valmimiseks kuluvat aega.
 | Õmblusniidid, käsitööniidid ja -lõngad. Erinevatest tekstiilmaterjalidest esemete hooldamine. |
| 5. TööliigidÕpilane:* lõikab välja ja õmbleb valmis lihtsama eseme;
* mõistab täpsuse vajalikkust õmblemisel ning järgib seda oma töös;
* heegeldab ja koob lihtsa skeemi järgi.
 | Tikkimine. Mustri kandmine riidele. Töö viimistlemine.Õmblemine. Täpsuse vajalikkus õmblustöös. Lõike paigutamine riidele, õmblusvarud. Õmblustöö viimistlemine.Kudumine. Lihtsa koekirja lugemine. Kudumi viimistlemine ja hooldamine.Heegeldamine. Skeemi järgi heegeldamine. Motiivide heegeldamine ja ühendamine. Heegeldustöö viimistlemine.Tikkimine. Tarbe- ja kaunistuspisted. Kaherealised pisted. Mustri kandmine riidele. Töö viimistlemine.Õmblemine. Töövahendid. Täpsuse vajalikkus õmblustöös. Õmblemine käsitsi ja õmblusmasinaga. Õmblusmasina niiditamine. Lihtõmblus. Äärestamine. Palistused.Kudumine. Töövahendid ja sobivad materjalid. Pahempidine silmus. Ääresilmused. Kudumi lõpetamine. Kudumi viimistlemine ja hooldamine. Heegeldamine. Heegelkirjade ülesmärkimise viisid. Skeemi järgi heegeldamine. Ringheegeldamine. |
| **Kodundus** |  |
| 1. Toit ja toitumineÕpilane:* teab erinevaid toiduainerühmi ning tunneb neisse kuuluvaid toiduaineid ja nende omadusi;
* teab, mis toiduained riknevad kergesti, ning säilitab toiduaineid sobival viisil.
 | Toiduainerühmade üldiseloomustus: teravili ja teraviljasaadused, piim ja piimasaadused, aedvili, liha ja lihasaadused, kala ja kalasaadused, munad, toidurasvad. Toiduainete säilitamine. |
| 2. Töö organiseerimine ja hügieenÕpilane:* teadvustab hügieenireeglite järgimise vajadust köögis töötades;
* koostab koos kaaslastega tööplaani, lepib kokku tööjaotuse, täidab ülesande, hindab rühma töötulemust ja igaühe rolli tulemuse saavutamisel;
* suhtub kaaslastesse heatahtlikult ning arvestab teiste arvamust.
 | Isikliku hügieeni nõuded köögis töötades. Toidu ohutus. Nõude pesemine käsitsi ja masinaga, köögi korrashoid. Tööde järjekord toitu valmistades.Tööjaotus rühmas, ühistöö kavandamine, hooliv ja arvestav käitumine. Ühise töö analüüsimine ja hindamine. |
| 3. Toidu valmistamineÕpilane:* valib töövahendid ja seadmed töö eesmärgi järgi ning kasutab neid ohutusnõudeid arvestades;
* valmistab lihtsamaid tervislikke toite, kasutades levinumaid toiduaineid ning külm- ja kuumtöötlemistehnikaid.
 | Retsept. Ohutushoid.Kuumtöötlemata magustoidud. Külmad ja kuumad joogid. Pudrud ja teised teraviljatoidud. |
| 4. LauakombedÕpilane:* katab toidukorra järgi laua, valides ning paigutades sobiva lauapesu, -nõud ja -kaunistused;
* peab kinni üldtuntud lauakommetest ning hindab laua ja toitude kujundust.
 | Lauakombed ning lauakatmise tavad ja erinevad loomingulised võimalused. Lauapesu, -nõud ja -kaunistused. Sobivate nõude valimine toidu serveerimiseks. |
| 5. Kodu korrashoidÕpilane:* teeb korrastustöid, kasutades sobivaid töövahendeid;
* planeerib rõivaste pesemist, kuivatamist ja triikimist hooldusmärkide järgi;
* näeb kodutööde jaotamises pereliikmete heade suhete eeldust.
 | Kodutööde planeerimine ja jaotamine.Rõivaste pesemine käsitsi ja masinaga. Hooldusmärgid. Triikimine.Jalatsite hooldamine. |
| 6. TarbijakasvatusÕpilane:* käitub keskkonnahoidliku tarbijana;
* oskab valida erinevaid kaupu ja oma valikut põhjendada;
* analüüsib oma taskuraha kasutamist.
 | Tulud ja kulud pere eelarves, taskuraha. Arutelu raha kasutamise ja säästmise üle. Teadlik ja säästlik tarbimine. Energia ja vee säästlik tarbimine. |
| ProjektitöödÕpilane:* teadvustab end rühmatöö, projektitöö ja teiste ühistöös toimuvate tegevuste liikmena;
* osaleb aktiivselt erinevates koostöö- ja suhtlusvormides;
* leiab iseseisvalt ja/või koostöös teistega ülesannetele ning probleemidele lahendeid;
* suhtub kaaslastesse heatahtlikult ja arvestab teiste tööalaseid arvamusi;
* kujundab, esitleb ja põhjendab oma arvamust;
* väärtustab töö tegemist ning analüüsib töö kulgu.
 |  |

**6. Tehnoloogiaõpetus**

**6.1. Tehnoloogiaõpetuse õppe- ja kasvatuseesmärgid**

Tehnoloogiaõpetusega taotletakse, et põhikooli lõpuks õpilane:

1) omandab tehnoloogilise kirjaoskuse, sh arendab tehnoloogilisi teadmisi ja oskusi ning tunneb rahulolu ja innustust praktilisest eneseteostusest;

2) oskab seostada inimest ja ümbritsevat elukeskkonda ning analüüsida tehnoloogia mõjusid keskkonnale;

3) lahendab loovalt ülesandeid, valdab ideede kujustamise oskust ja on esemete valmistamisel leidlik;

4) arvestab tehnoloogiaga seotud eetilisi, esteetilisi ja jätkusuutlikke tõekspidamisi;

5) julgeb katsetada, väärtustab ettevõtlikkust, sõbralikkust, koostööoskust ja töötahet ning mõistab, miks on erinevad oskused ja hoiakud igapäevaelus ning tulevases tööelus olulised;

6) omandab teadmisi ja oskusi, käsitsedes erinevaid materjale, töövahendeid ja töötlemisviise;

7) suudab loovalt rakendada teoreetilisi teadmisi praktiliste ülesannete lahendamisel;

8) järgib tööprotsessis ohutuid ja ergonoomilisi töövõtteid ning kõlbelisi käitumisnorme;

9) lähtub toitu valides ja valmistades tervisliku toitumise põhimõtetest;

10) mõistab, kuidas tingib tehnoloogia areng muutused maailmas, sh inimeste töötamisvõimalustes

11) omab ülevaadet tehnoloogiavaldkonnaga seotud ametitest, tunnetab oma võimeid, huvi ja sobivust edasisteks õpinguteks ja oskab teha karjääriotsuseid, väärtustab kultuuripärimust.

**6.2. Tehnoloogiaõpetuse õppeaine kirjeldus**

II kooliastmes koosneb õpetuse sisu viiest osaoskusest ühe kooliastme piires:

1) tehnoloogia igapäevaelus,

2) disain ja joonestamine,

3) materjalide töötlemine,

4) kodundus vahetatud õpperühmades,

5) projektitööd.

Õppe käigus omandatakse üldalused ja alusteave, mida on tarvis ülesannete lahendamiseks ja esemete valmistamiseks. Õppetundides lõimib aineõpetaja õppesisu praktilise tegevusega (puidutöö, metallitöö, elektroonika jm). Õppesisu ja/või järjestust võib kooliastmeti muuta või õpitut järgmises kooliastmes sügavamalt käsitleda. Õppeaine osade järjestuse õppeaasta jooksul planeerib ja korraldab aineõpetaja. Õppeaine mitmekülgsuse huvides vahetatakse käsitöö ja kodunduse ning tehnoloogiaõpetuse õpperühmi.

Õppes pannakse rõhku õpilaste mõtestatud loovale uuendustegevusele, seega saavad õpilased koos avastamisrõõmuga kogeda tööprotsessi ideest valmis esemeni. Õpilased teevad huvitavaid ja fantaasiaküllaseid rakenduslikku laadi loomingulisi ülesandeid, sh kavandavad, valmistavad ning esitlevad eset, andes oma tööle ise ka hinnangu.

Tuuakse esile seosed õppeainete ning eluvaldkondade vahel, samuti nende rakenduslikud väljundid. Nii tekib õpilastel terviklik mõistmine ülesandest või tootest. Oluline on, et õpilased mõistaksid, kuidas toimib tehnoloogia, ning saaksid ise osaleda õpilaspärase tehnoloogia, sh töötava eseme loomisel. Eelnimetatu lähtub õpilaste ealisest arengutasemest ja on neile arusaadaval tasemel. Seejuures arvestatakse õpilaste erinevaid võimeid ja huve ning toetatakse nende omaalgatust ja õpimotivatsiooni. Õppeaines rõhutatakse leiutajameelse tegevuse olulisust ning kujundatakse noorte tööalaseid käitumis- ja väärtushoiakuid. Eesmärk on, et õpilased omandaksid keskkonnasäästlikkust ja kohalikke traditsioone väärtustavad ning eetilised tõekspidamised.

**6.3. Tehnoloogiaõpetuse õppe- ja kasvatuseesmärgid II kooliastmes**

6. klassi lõpetaja:

1) planeerib tööd ja lahendab sellega seotud ülesandeid;

2) joonestab joonist ja disainib lihtsaid esemeid;

3) tunneb enam kasutatavaid materjale ja nende omadusi ning kasutab neid töös otstarbekalt;

4) teab lihtsamaid töövahendeid ja töötlemisviise ning oskab neid töös kasutada;

5) valmistab lihtsaid esemeid (nt mänguasi, paat, liikuv auto jne);

6) esitleb ideed, joonist või eset;

7) teadvustab ning järgib tervisekaitse- ja tööohutusnõudeid;

8) väärtustab ning järgib väljakujunenud tööalaseid hoiakuid ja käitumistavasid;

9) tunneb põhilisi toiduaineid ja nende omadusi ning valmistab lihtsamaid toite.

**6.4. Tehnoloogiaõpetuse õpitulemused ja õppesisu II kooliastmes**

**Tehnoloogia igapäevaelus**

Õpilane:

1) peab tähtsaks tehnoloogilist kirjaoskust igapäevaelus;

2) seostab tehnoloogiaõpetust teiste õppeainete ja eluvaldkondadega;

3) võrdleb erinevaid transpordivahendeid ning energiaallikaid;

4) kirjeldab ratta ja energia kasutamist ajaloos ning nüüdisajal;

5) kirjeldab inimtegevuse ja tehnoloogia mõju keskkonnale;

6) valmistab töötavaid mudeleid praktilise tööna.

**Disain ja joonestamine**

Õpilane:

1) selgitab joonte tähendust joonisel, oskab joonestada jõukohast tehnilist joonist ning seda esitleda;

2) koostab kolmvaate lihtsast detailist;

3) teab ja kasutab õpiülesannetes disaini elemente;

4) disainib lihtsaid esemeid, kasutades selleks ettenähtud materjale;

5) märkab probleeme ja pakub neile omanäolisi lahendusi;

6) osaleb õpilaspäraselt uudse tehnoloogilise protsessi loomises, mis on seotud materjalide valiku ja otstarbeka töötlusviisi leidmisega;

7) mõistab leiutiste osatähtsust tehnoloogia arengus.

**Materjalid ja nende töötlemine**

Õpilane:

1) tunneb põhilisi materjale, nende olulisemaid omadusi ja töötlemise viise;

2) valib ja kasutab eesmärgipäraselt erinevaid töötlusviise, töövahendeid ja materjale;

3) suudab valmistada jõukohaseid liiteid;

4) valmistab mitmesuguseid lihtsaid esemeid (sh mänguasju);

5) kasutab õppetöös puur- ja treipinki;

6) analüüsib ja hindab loodud eset, sh esteetilisest ja rakenduslikust küljest;

7) teadvustab ning järgib tervisekaitse- ja tööohutusnõudeid;

8) väärtustab ja kasutab tervisele ohutuid töövõtteid;

9) kasutab materjale säästlikult ning leiab võimalusi nende korduskasutuseks.

**Projektitööd II kooliastmes**

Õpilane:

1) leiab üksi või koostöös teistega ülesannetele ning probleemidele lahendeid;

2) suhtub kaaslastesse heatahtlikult ja arvestab teiste arvamust;

3) teadvustab end rühmatöö, projektitöö ja teiste ühistööde osalisena;

4) osaleb aktiivselt erinevates koostöö- ja suhtlusvormides;

5) kujundab, esitleb ja põhjendab oma arvamust;

6) teeb võimetekohase projekti ning analüüsib saadud tagasisidet.

**6.5. Tehnoloogiaõpetuse 4. klassi ainekava**

|  |  |
| --- | --- |
| Õpitulemused | Õpisisu ja -tegevused |
| 1. Tehnoloogia igapäevaelusÕpilane:* peab tähtsaks tehnoloogilist kirjaoskust igapäevaelus;
* seostab tehnoloogiaõpetust teiste õppeainete ja eluvaldkondadega;
* võrdleb erinevaid transpordivahendeid ning energiaallikaid;
* kirjeldab ratta ja energia kasutamist ajaloos ning nüüdisajal.
 | Tehnoloogia olemus. Tehnoloogiline kirjaoskus ja selle vajalikkus. Transpordivahendid. Energiaallikad |
| 2. Disain ja joonestamineÕpilane:* disainib lihtsaid tooteid, kasutades selleks ettenähtud materjale;
* märkab probleeme ja pakub neile omanäolisi lahendusi;
* osaleb õpilasepäraselt uudse tehnoloogilise protsessi loomises, mis on seotud materjalide valiku ja otstarbeka töötlusviisi leidmisega.
 | Eskiis. Lihtsa toote kavandamine. Disain. Probleemide lahendamine. Toote viimistlemine.  |
| 3. Materjalid ja nende töötlemineÕpilane:* tunneb põhilisi materjale, nende olulisemaid omadusi ja töötlemise viise;
* valib ja kasutab eesmärgipäraselt erinevaid töötlusviise, töövahendeid ja materjale;
* suudab valmistada jõukohaseid liiteid;
* valmistab mitmesuguseid lihtsaid tooteid (sh mänguasju);
* kasutab õppetöös puur- ja treipinki;
* analüüsib ja hindab loodud eset, sh esteetilisest ja rakenduslikust küljest;
* teadvustab ning järgib tervisekaitse- ja tööohutusnõudeid;
* väärtustab ja kasutab tervisele ohutuid tööviise;
* kasutab materjale säästlikult ning leiab võimalusi nende korduskasutuseks.
 | Materjalide liigid (puit, metall, plastid, elektroonika komponendid jne) ja nende omadused. Materjalide töötlemise viisid (märkimine, saagimine jne) ning töövahendid (tööriistad ja masinad). Levinumad käsi- ja elektrilised tööriistad. Puurpink. Materjalide liited. Tervisekaitse- ja tööohutusnõuded töötlemises, ohutud töövõtted. |
| 4. ProjektitöödÕpilane:* leiab üksi või koostöös teistega ülesannetele ning probleemidele lahendeid;
* suhtub kaaslastesse heatahtlikult ja arvestab teiste arvamust;
* teadvustab end rühmatöö, projektitöö ja teiste ühistööde osalisena;
* osaleb aktiivselt erinevates koostöö- ja suhtlusvormides;
* kujundab, esitleb ja põhjendab oma arvamust;
* teeb võimetekohase projekti ning analüüsib saadud tagasisidet.
 | Projektid ja praktilised tööd 4. klassisVineerist tooted, traadist osavusmängud, ettevalmistatud toorikutest mänguasjad jne. |
| 5. KodundusÕpilane:* tunneb põhilisi toiduaineid ja nende omadusi ning valmistab lihtsamaid toite;
* teeb põhilisi korrastustöid, kasutades sobivaid töövahendeid;
* teadvustab hügieenireeglite järgimise vajadust köögis töötades;
* teab ja väärtustab tervisliku toitumise põhialuseid;
* katab lauda ning peab kinni üldtuntud lauakommetest;
* teab jäätmete käitlemise ja keskkonnahoiu põhilisi nõudeid.
 | Toiduained ja toitained. Hügieeninõuded köögis töötades. Jäätmete sortimine. Retsepti kasutamine, mõõtühikud. Toiduainete eeltöötlemine, külm- ja kuumtöötlemine. Võileibade ja salatite valmistamine. Külmad ja kuumad joogid. Lauakombed ning lauakatmise tavad ja erinevad võimalused. Puhastus- ja korrastustööd. |

**6.6. Tehnoloogiaõpetuse 5. klassi ainekava**

|  |  |
| --- | --- |
| Õpitulemused | Õpisisu ja -tegevused |
| 1. Tehnoloogia igapäevaelusÕpilane:* mõistab tehnoloogia olemust ja väärtustab tehnoloogilise kirjaoskuse vajalikkust igapäevaelus;
* seostab tehnoloogiaõpetust teiste õppeainetega ja eluvaldkondadega;
* toob näiteid süsteemide, protsesside ja ressursside kohta.
 | Tehnoloogiline kirjaoskus ja selle vajalikkus. Süsteemid, protsessid ja ressursid. |
| 2. Disain ja joonestamineÕpilane:* märkab probleeme ja pakub neile omanäolisi lahendusi;
* selgitab joonte tähendust joonisel, oskab joonestada jõukohast tehnilist joonist ning seda esitleda;
* koostab kolmvaate lihtsast detailist;
* teab ja kasutab õpiülesannetes disaini elemente.
 | Tehniline joonis. Jooned ja nende tähendused. Mõõtmed ja mõõtkava. Piltkujutis ja vaated. Lihtsa mõõtmestatud tehnilise joonise koostamine ja selle esitlemine.Disaini elemendid. Probleemide lahendamine. Eseme viimistlemine.  |
| 3. Materjalid ja nende töötlemineÕpilane:* tunneb põhilisi materjale, nende olulisemaid omadusi ja töötlemise viise;
* valib ja kasutab eesmärgipäraselt erinevaid töötlusviise, töövahendeid ja materjale;
* suudab valmistada jõukohaseid liiteid;
* valmistab mitmesuguseid lihtsaid esemeid (sh mänguasju);
* kasutab õppetöös puur- ja treipinki;
* analüüsib ja hindab loodud eset, sh esteetilisest ja rakenduslikust küljest;
* teadvustab ning järgib tervisekaitse- ja tööohutusnõudeid;
* väärtustab ja kasutab tervisele ohutuid töövõtteid;
* kasutab materjale säästlikult ning leiab võimalusi nende korduskasutuseks.
 | Materjalide liigid (puit, metall, plastid, elektroonika komponendid jne) ja nende omadused. Materjalide töötlemise viisid (märkimine, saagimine jne) ning töövahendid (tööriistad ja masinad). Levinumad käsi- ja elektrilised tööriistad. Puur- ja treipink. Materjalide liited. Tervisekaitse- ja tööohutusnõuded töötlemises, ohutud töövõtted. |
| 4. ProjektitöödÕpilane:* leiab üksi või koostöös teistega ülesannetele ning probleemidele lahendeid;
* suhtub kaaslastesse heatahtlikult ja arvestab teiste arvamust;
* teadvustab end rühmatöö, projektitöö ja teiste ühistööde osalisena;
* osaleb aktiivselt erinevates koostöö- ja suhtlusvormides;
* kujundab, esitleb ja põhjendab oma arvamust;
* teeb võimetekohase projekti ning analüüsib saadud tagasisidet.
 | Puidust, plekist ja plastikust tooted, dünaamilised mänguasjad, ettevalmistatud toorikutest mänguasjad, vestetud tulp, lihtsad elektrilised mänguasjad jne.  |
| 5. KodundusÕpilane:* teab ja väärtustab tervisliku toitumise põhialuseid;
* tunneb põhilisi toiduaineid ja nende omadusi ning valmistab lihtsamaid toite;
* teadvustab hügieenireeglite järgimise vajadust köögis töötades;
* teeb põhilisi korrastustöid, kasutades sobivaid töövahendeid;
* katab lauda ning peab kinni üldtuntud lauakommetest.
 | Tervisliku toitumise põhitõed. Toiduainete säilitamine. Hügieeninõuded köögis töötades. Retsepti kasutamine, mõõtühikud. Toiduainete eeltöötlemine, külm- ja kuumtöötlemine. Makaroniroad ja pudrud. Külmad ja kuumad joogid. Puhastus- ja korrastustööd. Rõivaste ja jalanõude hooldamine. |

**6.7. Tehnoloogiaõpetuse 6. klassi ainekava**

|  |  |
| --- | --- |
| Õpitulemused | Õpisisu ja -tegevused |
| 1. Tehnoloogia igapäevaelusÕpilane:* seostab tehnoloogiaõpetust teiste õppeainetega ja eluvaldkondadega;
* kirjeldab inimtegevuse ja tehnoloogia mõju keskkonnale;
* valmistab töötavaid mudeleid praktilise tööna;
* loob seoseid tehnoloogia arengu ja teadussaavutuste vahel.
 | Tehnoloogia, indiviid ja keskkond. Struktuurid ja konstruktsioonid. Tehnoloogia ja teadused. |
| 2. Disain ja joonestamineÕpilane:* selgitab joonte tähendust joonisel, oskab joonestada jõukohast tehnilist joonist ning seda esitleda;
* märkab probleeme ja pakub neile omanäolisi lahendusi;
* osaleb õpilasepäraselt uudse tehnoloogilise protsessi loomises, mis on seotud materjalide valiku ja otstarbeka töötlusviisi leidmisega;
* mõistab leiutiste osatähtsust tehnoloogia arengus.
 | Lihtsa mõõtmestatud tehnilise joonise koostamine ja selle esitlemine.Probleemide lahendamine. Eseme viimistlemine. Insenerid ja leiutamine.  |
| 3. Materjalid ja nende töötlemineÕpilane:* tunneb põhilisi materjale, nende olulisemaid omadusi ja töötlemise viise;
* valib ja kasutab eesmärgipäraselt erinevaid töötlusviise, töövahendeid ja materjale;
* suudab valmistada jõukohaseid liiteid;
* valmistab mitmesuguseid lihtsaid esemeid (sh mänguasju);
* kasutab õppetöös puur- ja treipinki;
* analüüsib ja hindab loodud eset, sh esteetilisest ja rakenduslikust küljest;
* teadvustab ning järgib tervisekaitse- ja tööohutusnõudeid;
* väärtustab ja kasutab tervisele ohutuid töövõtteid;
* kasutab materjale säästlikult ning leiab võimalusi nende korduskasutuseks.
 | Materjalide liigid (puit, metall, plastid, elektroonika komponendid jne) ja nende omadused. Materjalide töötlemise viisid (märkimine, saagimine jne) ning töövahendid (tööriistad ja masinad). Levinumad käsi- ja elektrilised tööriistad. Puur- ja treipink. Materjalide liited. Tervisekaitse- ja tööohutusnõuded töötlemises, ohutud töövõtted. |
| 4. ProjektitöödÕpilane:* leiab üksi või koostöös teistega ülesannetele ning probleemidele lahendeid;
* suhtub kaaslastesse heatahtlikult ja arvestab teiste arvamust;
* teadvustab end rühmatöö, projektitöö ja teiste ühistööde osalisena;
* osaleb aktiivselt erinevates koostöö- ja suhtlusvormides;
* kujundab, esitleb ja põhjendab oma arvamust;
* teeb võimetekohase projekti ning analüüsib saadud tagasisidet.
 | Puidust, plekist ja plastikust tooted, dünaamilised mänguasjad (sõiduk), lihtsad elektrilised mänguasjad jne. |
| 5. KodundusÕpilane:* tunneb põhilisi toiduaineid ja nende omadusi ning valmistab lihtsamaid toite;
* teeb põhilisi korrastustöid, kasutades sobivaid töövahendeid;
* teadvustab hügieenireeglite järgimise vajadust köögis töötades;
* teab ja väärtustab tervisliku toitumise põhialuseid;
* katab lauda ning peab kinni üldtuntud lauakommetest;
* teab jäätmete käsitlemise ja keskkonnahoiu põhilisi nõudeid.
 | Hügieeninõuded köögis töötades. Retsepti kasutamine, mõõtühikud. Toiduainete eeltöötlemine, külm- ja kuumtöötlemine. Magustoidud. Külmad ja kuumad joogid. Puhastus- ja korrastustööd. Tarbijainfo (pakendiinfo, kasutusjuhend jm). Teadlik ja säästlik tarbimine. |